text:
Gongo
Muchidzidzo Chezvipenyu (Biology) gongo (clitoris in English) chikamu chenhengo yechikadzi inonzi mbutu. Kuti nhau yokutanya inzwisisike zviri nani tinofanira kukurukura kaumbirwo kakaitwa nhengo yechidzimai sokuonekwa kwainoitwa nechekunze. Vamwe vatauri vanoti chidziviro, uyu uri ndiwo mutauro une chiremera.
Contents
Kuumbwa kweNhengo[chinja | edit source]
Hwabvu[chinja | edit source]
Kunze kwayo nhengo yechikadzi ine zvipika zviviri zvingadaidzwa kuti hwabvu - labia kuEnglish. Hwabvu huri paviri, kunoita hwabvu hukobvu kwoitawo hwabvu hutete. Shoko rokuti hwabvu rinobva kuChiKorekore richireva kuti miromo - lips.
Hwabvu hukobvu (labia majora) ndihwo hunovhariridza chikamu chenhengo chinoonekwa nokunze. Hwabvu uhwu hunobva kuzvidya kusvika nepakati pane mukoronga kana kuti mutsemu. Pamusoro pehwabvu uhwu ndipo panokura choya kana kuti mavhudzi. Hwabvu hukobvu hunopendera pamukoronga pahunoshanduka kuva nyama tsvuku isina choya.
Hwabvu hutete (labia minora) ndizvo zvinzeve kana kuti mipendero iri mukati mehwabvu hukobvu. Hwabvu uhwu hunotangira nechekumusoro kune kabhinzi (gongo) huchinosvika zasi kune buri rekuzvara. Sekutaura kunoita zita racho, hwabvu hutete hudiki pane hwabvu hukobvu. Uyu hwabvu hutete ndihwo hunoti mamwe madzimai echitema vanoda kutanya kana kudhonza kuti hurebe kuita matinji.
Gongo[chinja | edit source]
Pakati panosangana hwabvu hutete nechekumusoro pane kanyama kadiki kangaenzane nebhinzi kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.
Mukana[chinja | edit source]
Mukana ndiro buri rinobuda nemwana pakuzvara uye ndiro rinopinda nenhengo yemurume panguva yebonde. Mukana hausiri iwo buri rinobuda neweti kwete. Buri reweti riri nechepamusoro pari pazasi pegongo.


c: text/html

text:
Gambamutengo
Gambamutengo (subsidy) zvinoreva chikamu chemutengo wenhumbi chinobhadharwa nehurumende ichibhadhara kambani dziri kutengesa nhumbi. Gambamutengo rinoripwa kuzadzisa zvinangwa zviviri zvinoti: chekuti mutengo wenhumbi unge wakaderera kusvika pokuti vatengi vanokwanisa kutenga nyore; uye kuti kambani dzikwanise kuramba dzichigadzira nhumbi dzisingarasikirwe nemari. Saka gambamutengo rinoderedza mutengo kuvatengi asi risingaderedze mari inogamuchirwa nemwene wekambani.
Kurerutsa Mutauro[chinja | edit source]
- Hurumende iri kuripa gambamutengo rinoita $0.25 parita repeturu. Apa kureva – the Government is subsiding petrol at $0.25 per litre.

robotstxt: allowed

filter: keep


text:
Kamba dzenhapwa
Shoko rokuti kamba dzenhapwa (Concentration camp kuChirungu) rinoreva kamba dzinotenherwa vanhu nenzira yekumanikidzwa uye zvisiri pamitemo yakaysarukana. Kazhinji vanhu ava vachigara zvisina kusununguka munzvimbo dzisina kutsvinda uye dzisina kudya kwakakwana. Magariro emukamba dzenhapwa haagamuchirike pamberi pemutemo wenyika zhinji nokuti vanhu vakatapwa havana mukana wekuva nemumiriri pamberi pedare remhosva. Nokumwe kutaura idzi ikamba dzevakokorodzwa vasina mhaka pamberi pemitemo yenyika, chikonzero chekusungwa chiri: ruvengo, rusarurarudzi, rusaruraganda kana imwewo mhando yerusaruraboka.
Munguva yaitonga bato reNazi kuGermany, nyika iyi yakavaka kamba dzenhapwa zhinji dzaitenherwa vanhu vanosanganisira maJudah, vaRomani nengochani. Kamba dzevatapwa dzekutanga dzakavakwa muGermany pakagadzwa Adolf Hitler kuva mutungamiri wehurumende yeGermany muna ndira wa1933. Kamba idzi dzaitenherwa vainzi vavengi vebato reNazi uye vatungamiri vemasangano evashandi; pakupera kwegore 1933 kamba idzi dzakanga dzave nevasungwa 45,000 uye huwandu hwakakura mushure mekupiswa kwakaitwa dare reReich mugorero.


text:
Zambia (nyika)
Zambia inyika yakakomberedzwa nedzimwe iri kumaodzanyemba kweZimbabwe uye iri muAfrica. Nyika iyi ine muganhu neMozambique, Zimbabwe, Angola, Malawi neNamibia. Guta guru reZambia rinonzi Lusaka. Zambia ine miganhu nenyika dzinoti Zimbabwe, Malawi neMozambique. Mutungamiri wenyika iyi ndiva Michael Sata. Nyika iyi ine vanhu vanosvika mazana anosvika zviuru zvishanu. munyika umu munotaurwa mitauro inosanganisira Nyanja, Tonga, Kalanga, Bemba, Kaonde neLuvale.
Mureza weZambia une mufananidzo weshiri inonzi hungwe.


text:
Mudungwe
Izwi rokuti mudungwe (Queue in English) rinoreva mutsetse wevanhu zvikurusei vakamirira chimwe chinhu chavanoda kugamuchira. Kunonzi mudungwe kana vanhu vakamira mumwe shure kwemumwe, vakatarisana makotsi. Vamwe vatauri vanouti chirundu.
Mudungwe wakasiyana nerundaza rwekuti vanhu vanomira vakaererana mapendekete pasina ari shure kwemumwe.
Vanhu vanogona kuita mudungwe wekutenga chingwa, kupinda mubhazi, kuvhota zvichingodaro. Mudungwe unoitika kana vanhu vachiuya kuzogamuchira vakawanda kudarika kugamuchidzwa kwacho kuri kuitika.


text:
Mbiti
Mbiti (Otter in English) imhuka yemusango iri pamupanda wemhuka dzinoyamwisa. Mbiti inoita nguva huru iri mumvura zvakare. Mbiti iri mumhuri imwe chete nechidembo.
Mbiti inotakura pamuviri kwemazuva 86. Mbiti nzvari dzinoyaruka zvokukwanisa kuita vana dzave nemakore maviri (2) okuzvarwa, hono dzacho dzinokwanisa kuita vana dzave nemakore matatu ekuzvarwa. Kwapera mwedzi mumwe (1), mbiti yazvarwa inokwanisa kubuda mubako.
Nguva zhinji munhu anotukwa kunzi "uri mbiti" kana achinge aita zvisiri izvo, kana kuti zvinosembura.


text:
Alfred Bitini Xuma
Dr A B Xuma vaive vari pane vekutanga pane vaimirira dare revanonzi varume ve African American Foundation.Nyaya yekutanga kwe Alpha Phi Alpha, muhupenyu hwevanofundira muzvikoro zvikuru.
Upenyu[chinja | edit source]
Sezvo va Xuma vaimirira rutivi ruboshwe rwe ANC, Xuma aiwonekwa se mutingamiriri aive akanyanyisa kutwasanuka mumafungiro ake nevazhinji vechidiki vakangavotanga kuramba tora nguva yakareba kuti rusununguko rwenyika ruuye, pachavo va Xuma vakanga voregera kuvimba navo vechidiki vacho pamusana pekuti vechidiki vaida kuti vakurumidze kusvika pausununguko whenyika. (Tsamba dzavainyorera vanhu vese vavaisevenza navo dzaizivikanwa kungedzakazara mazvwi airatidza kuvenga ma communists.) Saizvozvo, vaive nembiri munyika dzese yaiita kuti vawonekere semunhu asisichanzwisise zvinodiwa nezvinokodzera ruzhinji rwenyika.


text:
Kuverengwa kweVanhu
Muchidzidzo cheTaranyika Kuverengwa kweVanhu (population census) chirongwa chinoitwa nehurumende yenyika. Chirongwa ichi chinobatsira kugadzirira mabasa ehushumiri hunopiwa nehurumende.
Panoverengwa vanhu kunoda kupindurwa mibvunzo inotevera:
- Vanhu vari munzvimbo vane mazera akaita sei?
- Nzvimbo ine vanhukadzi nevanhurume vane huwandu hwakadini?
- Vanhu vari munzvimbo vakadzidza chikoro kusvika padanho ripi?
- Vanhu vari munzvimbo vanoshanda mabasa ehushangazhi here?
- Baba naAmai vega-vega vari kuzvara vana vangani?
Kune zvimwewo zvizhinji zvinotsvakwa, zvimwe zvichizotsvakwa nanamazvikokota kumahofisi uko vanoda kupindura imwe mibvunzo inobatsira kuronga mabasa ebudiriro.
MuZimbabwe vanhu vanosiverengwa mushure memakore gumi (10). Saka nhoroondo yokuverengwa kwevanhu inoti izvi zvakaitwa mukakore 1982, 1992, 2002. Kuverengwa kwevanhu kunotevera kuri kutarisirwa mugore ra 2012. Chirongwa ichi chinotungamirwa neCentral Statistics Office.


text:
Ndinouraya: Muporofita
MUPOROFITA wechechi yeJohane Masowe Nyenyedzi Nomwe yeNguwo Tsvuku, uyo anonamatira kupurazi reChigomo kuMt Hampden, anoti anokwanisa kuitira vanhu miteuro yekudzosera…
Moto wesango wodzikira: EMA
SANGANO rinoona nezvekuchengetedzwa kwezviwanikwa reEnvironment Management Agency (EMA) rakarumbidza veruzhinji nekutevedzera dzidziso yariri kupa pamusoro pemoto wesango izvo zvaita kuti…
Makwikwi eAfrican Woman of the Year
Vanhukadzi huonoi mukana wekuti muhwine mibairo mikuru yakarohwa nechando mumakwikwi eKwayedza Africam Woman of the Year. Tumirai mifananidzo yenyu makapfeka…
Rufu rwekuzvitsvagira
Catherine Murombedzi MUIMBI wechidiki ane mukurumbira anozivikanwa nekunzi Jah Prayzah asi rake chairo achinzi Mukudzei Mukombe akaimba rwiyo pamusoro perufu…
Gore rino hazvikoni: Mangwiro
MURAIRIDZI weCAPS United Taurai Mangwiro anoti chikwata chake chinofanirwa kusunga dzisimbe mumitambo yacho yese yasara yemuPremier Soccer League kuti chive…
Fembera-Fembera Tione!
VAVERENGI, svondo rapera takati mufembere, mutiudze kuti munhu watakaburitsa papeji rino anove muimbi ane mbiri ndiani.


text:
Nyamuragira
Nyamuragira igomo rine chikwatamabwe muMakomo eVirunga kuDemocratic Republic of the Congo. Chikwatambawe ichi chiri 25km kuMaodzanyemba eNyanza Kivu.
MuAfrica Nyamuragira ndicho chikwatamabwe chinonyanya kutubuka, chakatubuka kansvika ka40 kubva mugore ra 1885. Kunze kwechitubu chinoonekwa pachisuvi pegomo iri kunoitawo zvimwe zvikwatamabwe mumativi egomo iri zvinokwanisa kurarama makore mashoma. Somuenzaniso Murara chikwatamabwe chakararama kubva 1976-1977.
Kutubuka kwa2010[chinja | edit source]
Rungwanani musi waJanuary 2, Nyamuragira akatanga kufashama achiburitsa mabwe anokwata. Zvinozni hakuna misha yevanhu pedyo negomo iri asi vatariri vemasango vanotyira kuti zvimupanzi zviri pedyo zvingakuvadzwa. Zvinonzi kuchamhembe kwemakomo eVirunga kune miasha yevanhu inotyirwa kuti rimwe gore ingafushirwa.


text:
Misambo paBonde
Pakutanga ndichinyora ndaiti ndiri kunyora zvitsvene asi zvino mupfungwa nemoyo zvaramba kugamuchirika. Ini ndakazvinyora ndini ndabvisa nokuti mumoyo mangu ndaona zvisingawirirane netsika dzedu sevanhu uye neshoko raMwari. Anenge ada kudzorera chinyora zvako zvepfungwa dzako, vanobvunza vagobvunza iwe, vanotonga vagotonga iwe. Ini ndabuda munyaya yacho, handichada kuzvipamhazve. Vanhu takatarirwa kurarama kamwe, sure kwazvo kunouya rufu nekutongwa naMwari. Kana ndimiwo makambozvinzva kupi mutsika dzekwedu kuti nyaya dzakadai dzinotaurwa paruzhinji kudai - anenge adzorera nyaya yasarira iwe.


text:
WASHINGTON—
Mapato ari muhurumende yemubatanidzwa anoti nyika yarasikirwa zvikuru nekushaya kwevanga vari mumwe wevatevedzeri vemutungamiri wenyika, VaJohn Landa Nkomo, avo vashaya masikati eChina muHarare.
Mutauriri weZanu PF, VaRugare Gumbo, vanoti VaNkomo munhu anga akazvininipisa, achikwanisa kushanda nevanhu vose, zvisineyi nechinzvimbo chavo mubato kana muhurumende.
Mashoko aVaGumbo aya atsinhirwawo nemutauriri weMDC T, VaDouglas Mwonzora, avo vanoti VaNkomo vanga vakasiyana zvikuru nevamwe vanozviti vakarwa hondo yerusununguko, avo vavati vari kuswera vachionesa vamwe vana veZimbabwe chitsvuku.
VaPaul Themba Nyathi vebato reMDC inotungamirwa naVaWelshman Ncube vaudzawo Studio7 kuti vakashanda zvakanaka chose naVaNkomo kubva munguva yehondo, kunyange hazvo vakazosiyana maonero mune zvematongerwo enyika mumashure.
VaGumbo vanoti Politiburo
yebato ravo reZanu PF, iri kusangana neChishanu kuti izeye nezveruremekedzo rwungapiwa kuna VaNkomo.
Hurukuro naVaRugare Gumbo Pamwe naVaDouglas Mwonzora


text:
WASHINGTON—
Hutungamiri hweMDC-T, kuburikidza neNational Executive yebato, hwasangana muHarare neChipiri hukabuda nenzira dzichashandiswa nebato iri mukusarudza vanhu vachamirira bato iri musarudzo dzingangoitwa gore rinouya.
Bato iri rinoti richashandisa bumbiro raro pakuita sarudzo idzi. Pasi pemutemo webato unobata nyaya dzesarudzo, vanenge vaine zvinzvimbo zvavanazvo zvakaita senhengo dzeparamende, makunzura nemameya, vanopihwa mukana wekuvhoterwa nehutungamiri hwenzvimbo dzavanomirira. Kuti munhu atambirwe semumiriri webato muchinzvimbo chaanacho, anofanirwa kuwana rutsigiro hunosvika zvikamu makumi matanhatu nezvitanhatu kubva muzana.
Kana munhu akatadza kuwana rutsigiro urwu, panobva paitwa sarudzo dzekutsvaga munhu achamirira bato musarudzo, kana kuti primary election
.
Musangano weNational Council uri kutarisirwa kuitwa nemusi weChitatu ndiwo uchabuda nemazuva achaitwa sarudzo dzemubato dzekutsvaga vachamirira bato iri musarudzo.
Asi vamwe mubato iri vari kudawo kukwikwidza vanoti danho iri rakaitirwa kuchengetedza vamwe vatungamiri vari muzvinzvimbo kare, izvo zvichaita kuti vanenge vachidawo kukwikwidza vatadze kuwana mukana uyu.
Mutauriri weMDC T, VaDouglas Mwonzora, vanoti musangano wavo vasungawo kuti vachakwikwidza musarudzo vanofanirwa kunge vagara mubato kwemakore mashanu, kunze kwekunge vanenge vachibva kunze ava vanga vachishanda nebato iri kwenguva yakareba.
Ukuwo, Politburo yebato reZanu PF iri kutarisirwawo kusangana chero nguva kuti ionewo nzira dzaingatevera mukuita sarudzo dzekutsvaga vachamirira bato musarudzo.
Pane runyerekupe rwekuti zvimwe zvichateverwa muZanu PF zvinosanganisira kuti munhu akadzidza zvakadii uye kuti agara mubato iri kwenguva yakareba zvakadii.
Hurukuro naVaDouglas Mwonzora


text:
United Kingdom
United Kingdom (muchiShona: Bhuriteni) inyika iri kumadokero kweEurope uko kunobva vanhu vanotaura Chirungu, kunova ndiko kwakabva madzitateguru vevanhu vanogara kunyika dzinoti USA, Australia, neCanada.
Guta guru reBhuriteni iLondon.
Inosi zivikanwa nezita rekuti Bhuriteni kana UK. Nyika iyi inosanganisira matunhu anoti Scotland, Wales, Ireland yekumaodzanyemba neEngland. Nyika iyi yakavambwa nezvitsuwa zveGreat Britain, maodzanyemba-mabvazuva echitsuwa cheIreland netumwewo tutsuwa twakawanda. Dunhu remaodzanyemba Ireland ndiro rega dunhu reUK rinemuganhu panyika neimwe nyika - nyika yeIreland. Kunze kwamuganhu panyika uyu, nyika yeUK yakapoteredzwa nemakungwa anoti gungwa Atlantic, North Sea, English Channel neIrish Sea.
Nyika iyi ina mambokadzi anonzi Queen Elizabeth anova mutungamiri wenyika.


text:
Tsazahusiku
Muchidzidzo cheTaranyika (Geography), mazuva eTsazahusiku anoitika March 20-21 neSeptember 20-21. Pamazuva aya Denderedzwa reChiedza rinocheka North pole neSouth pole - mativi ose eAkiso anenge ari hhambwe dzakafanana kubva kuzuva - hapana divi rinenge riri pedyo nezuva kudarika rimwe. Zvakare hapana divi reAkiso rinenge rakanongedza kune zuva. Pam
- Bulleted list item
azuva aya nzvimbo dzose dziri panyika dzinowana husiku hwakaenzana, hwakareba 12 maawa - saka mazuva aya achinzi Tsazahusiku- equinox.
Kubva pana March 20-21, nguva yechiedza inoenda ichireba kuhafu yekuMaodzanyemba - kutanga kwenguva yeChirimo (spring) kunzvimbo dziri kuMaodzanyemba kweMutsazanisi. Kunzvimbo dziri kuChamhembe, nguva yechiedza inenge ichiderera, kutanga kwenguva yeMatsutso (autumn) kunzvimbo idzi.
Kubva pana Sep 20-21, nguva yechiedza inoenda ichiderera kuhafu yekuMaodzanyemba - iyi inguva yemwaka we[[Matsutso] (autumn) kunzvimbo dziri ku[[Maodzanyemba kweMutsazanisi. Kunzvimbo dziri kuChamhembe, nguva yechiedza inenge ichireba, nguva yemwaka weChirimo kunzvimbo idzi.
Chivakamberi chekuti Tsaza- chiri pamberi peshoko rokuti tsazahusiku chinodudza kuti zvinhu zvakataurwa kumashure kwacho zvakaenzana. Vara rokuti Tsaza- rinofanana nerokuti equi- rinoshandiswa kuEnglish pamberi pemashoko anoti: equilateral, equidistant, equiangular.


text:
Wednesday, 22 August 2012
Kubikirana mumba.
Chimwe chinhu chinodiwa pamunhukadzi kugona kubika. Kubika chaiko hakunetsi zvachose. Unofanira kungoziva kuti chinobikwa chacho nhasi chii uye chinobikwa sei.
Chokutanga pamubiki kuziva vanhu vauri kubikira uye kuti chii chavanoziva pakubikigwa. Kana uri muroora akachenjera, ongorora kubika kwamai vomurume wako. Ukahwa murume achiti mukadzi wake haagoni kubika, anoreva kuti haabiki semabikire anoita mai vake kana kuti haabiki zvinobikwa namai vake. Mukadzi akachenjera anopota achibika zvinhu zvaibikigwa murume namai vake achiri mwana mudiki. Murume wangu anofarira nhopi norupiza. Patakaenda kuZimbabwe ndakadzidziswa kubika zvinhu zviviri izvi. Hino kuno nhopi inonetsa kubika nokuti hakuna mashamba, asi ndakawana mukana wokubika rupiza nokuti nyemba hadzina kunyanyosiyana nebhinzi. Saka ndobika nebhinzi. Zvinotonaka kupfuura kubika nenyemba.
Kumusha kwedu takakura tichiudzwa kuti munhu anodya achiguta anofanira kungew akakora. Izvi zvaaitiswa nokuti vakawanda vakaonda nokushaya zvokudya zvakakwana. Chokwadi ndechokuti kukora hachisi chinhu chakanaka. Ukatarisa Inonzi BMI uchaona kuti AVERAGE BMI kuZimbabwe iri pakati pe 18 ne 22. Vanhu vekuZimbabwe vanofamba neshoka, vanorima minda kana gadheni, vanoita mabasa. Hino tinoti tauya kune dzimwe nyika towana vanhu veko vachidya machipisi ne nyama inosiririka mafuta tofunga kuti ndiko kudya kwakanaka totanga kubikira varume vedu izvozvo
Napo napo unoona murume iota chidumbuzenene, iwewo mubiki woita ano mazigaro enge shure kwebhasi rokwaKukura Kurerwa, dumbu kunge une mimba, woti ukatenga shangu tsva nhasi dzenge dzabvaruka kwapera mwedzi umwe chete nokuremegwa. Mumba hauchakwanisi kukwira murume nokuti unorema.
Vakawanda vanofunga kuti zvokudya zvenyu mumba zvinokwanisa kuwedzera rudo pakati penyu. Ndoda kumbotaura nenyaya iyi takarerekera kuzvingu zvinoti
Balanced Diet inodzivirira zvigwere
Kugona kubika chinhu chakanaka chose. Pautano hwemhuri. Ziva kuti chinohi balanced diet chii. Ukatarisa zvese zvakanaka kudya zvaunokwanisa kubikira mhuri yako uchaona kuti zvakawanda zvinowanikwa munzvimbo yaunogara.
Mukaka
Mukaka, Chizi, neYogati, zvinosimbisa mabhonzo emuviri. Umwe noumwe munhu anofanira kuzviwana ziuva rimwe nerimwe. Vamwe vanomwa mukaka mu Tii, vamwe vanongomwa mukaka wakadaro. Hwisisa kusawanzisa mukaka kuvanhu vakuru nokuti unokwanisa kukonzera chigwere chomoyo.
Nyama dzeshiri nehove
Ona kuti mhuri yawanawo nyama yeshiri nehove. Shiri dzinodyiwa dzakaita sehuku, kwirimbha (hangaiwa), gwari, hanga, jesa, garikuni,
Kune vamwe vanodya shiri dzakaita semadhadha nemasekwe, asi shiri idzi dzakakoresa zvokuti hadzifaniri kudyiwa.
Shiri dzisingadyiwi usadzibikira mhuri nokuti unokwanisa kuhi uri muroi. Zizi, kondo, gondo, mukwasi, chiremwaremwa, dendera, gunguvo, gora, dahwa, funye, siyana nadzo.
Hove dzinodyiwa dzinoonekwa nokuita makwande uye anohi ma FIN pachirungu. Kana hove isina makwande zvoreva kuti yakasikwa kuti isuke nyika (Scavenger) zvinoreva kuti inodya zvese zvese zvine svina saka iwe usaidya.
Mafuta anowanikwa muhove dzine makwande akanakira muviri.
Kune vamwe vanoti musadyz ganda reshiri saka pakuuraya huku munofanira kubvisa ganda mopa imbwa.
Kwahi musawanza nyama idzi pazuva asi kuwanzodzidya mazuva akawanda. Paunoidya ingoita ma 80-100 grams panoumwe noumwe munhu mukuru.
Mhodzi dzinemakanda
Nzungu, pizi, bhinzi, ma Arimondi, ma Hezero, ma Sanifurawa. Zvese izvi zama kuzviunza mukubika kwako nokuti zvinopa IRON ne ZINK. Zvinova zvinhu zvakakosha chose pamuviri wemunhu, zvikuru kana ane mimba. Wana mukana wekuti mhuri yako izvidye
Michero
Mhuri yese nagaigarodya michero yakasiyana siyana. Kune michero inonetsa kuwana iri FRESH vokuti inongotengwa yakaomeswa chete asi uchaona kuti michero yakaomeswa yakatochipa kupfuura iri FRESH. Kana une nzvimbo yokusima miti, kasira kuti wava neimba yako wosima miti yemichero kuti vana vawane michero yacho. Kuvanhu vanogara kunyika dzinotonhora dzakaita se Europe, zvinonetsa kuva nemiti.
Zvomu Gadheni.
Kuziva zvokubika zvinobva mumagadheni chinhu chakanaka chose. Bika muriwo wakaasiyana siyana pavhiki imwe neimwe. Muriwo une maCHEMICAL anonzi ma Vitamin, nemamwe anonzi ma ANTIOXIDAnta anosuka muviri kuti maOXIDANT asawandisa.
muruwo wakasiyana siyana
manhanga
Magwiri
Carotsi
bitirutu
Whole Grains
Pakubika siyanisawo zvaunobika sadza reupfu hwemabagwe, hwezviyo, hwemapfunde, hwegorosi, mupunga, poriji dzakasiyana siyana, ma CEREAL, supageti. Kana uchizvitenga tarisa kuti pakanyogwa kuti WHOLE MEAL. Usatenga upfu hwakaita se PALENTA hwakabviswa makanda nokuti hapana chauri kudya ipapo kungotambisa mari.
Balanced Diet yaperera pano
Zvinodiwa nomurume pakudya.
Murume mumba anokwanisa kuva munhu anoda zvinhu zvisina kufanirana nomuviri wake. Iwe mukadzi basa rako kuona kuti pane nguva dzaanowana zvaanofarira kudya asi uchionazve kuti awana balanced diet kuti utano hwake husadzikira. Varume vakawanda vanoda zvaibikwa namai vake. Pota uchimubikira zvinhu zvacho asi uchiona kuti zviri paPROGRAMME YAKO yokubika zvakanaka. Toti murume anofarira aya anohi mazondo ane mafuta asiriwo. Unokwanisa kumboabika toti kaviri pamwedzi kuti angoadyawo hake nokuti anoafarira.
Kana une murume anomwa doro unotofanira kuona kuti adya zvakanaka mazuva ese. Kana mhuri yake ine chigwere che DIABETES, wotochenjera kuti haaiti muviri mukuru uye anodya zvakanaka nokuti akaita DIABETES unonetseka naye.
Zvinodiwa nomukadzi pakudya
Iwe ndiwe MANAGER wekubika saka unokwanisa kungobika zvaunoda chero musi. Ndipo pane danger ipapo nokuti zvaunoda iwe zvizhinji wakabva nazvo kumba kwenyu. Hwisisa kuti zvaunoda iwe handizvo zvakanakira mhuri nguva yose.
Kubika kana mai/baba varipo
Kana pana vabereki venyu kana umwe wavo wekumurume kna mukadzi, musaita zvamunosiita vasipo. Kana murume achigarobika, murume haabiki kana pane mubereki chero hazvo mubereki ari wechimanjemanje. Magarire edu isu vatema anotevera imwe mitemo isina hayo kunyogwa pasi asi yaitofanira kunyogwa pasi nokuti vamwe vedu havaizivi. Kana pane mubereki mukadzi asingagwari ngaabike. Kana mada zvechimanjemanje chiendai ku restaurant monody ikoko mose nomubereki nevana muchionawo kuti hamushandisio mari yakawanda, nokuti zvinozokupinzai pane dzimwe nyaya.
Kuramwigwa zvokudya kunorevei?
Ukabika zvaunofunga kuti zvakanaka murume akaramba kuzvidya achiti wakanganisa chimwe chinhu pakubika kana kuti chinhu chisinei nokubika, Zvinobhowa zvokuti. Kune varume vanofunga sezvana zvidiki kusvika pakuti haagoni kuona kuti nyaya dzisina wirirano hadzivhenganiswi. Anenge achida kuti utange wagadzirisa imwe nyaya, kana kukufosa kubvuma kuti ndiwe mukadzi usina ma HUMAN RIGHTS mumba menyu, kuita sokuti hauzvizivi. Iwe ndiwe unofanira kuongorora nyaya kuti iri papi. Kana asina kurasa zvawabika mubhini, tora ufunhire uise mufiriji. Kana zhara yaruma achamuka odya. Kana akabuda mumba akaenda kwaaenda asina kukuudza, musiye akadaro kusvika adzoka. Iwe ramba uchibika semazuva ese, iye achingoramba kudya.
Kazhinji anenge adya munzira kubva kubasa, abva mukutenga chikafu kumusika chabikwa zuva risati rabuda ndokuswera chakadziiswa pamoto wehuni dzokutenga usingapisi. Anoona sokuti kuzvipinza padambudziko rokuda kuita FOOD POISONING zviri nani pane kungobvunzana nyaya nomukadzi wake yopera vodya vese sadza rabikwa ipapo. Nyaya dzakadai kazhinji dzinovhengana nenyaya dzerhoji zvokuti unoona murume ovata akakufuratira kuita sokuti iye ndiye ave mukadzi ari kuda kuiswa neshure. Vanhu vanofunga seinga seizvi vanonetsa kuvaka musha navo nokuti havasati vakura mufungwa. Ukaona nyaya dzawanda mumba kudai kana uchikwanisa kumbonoshanya kumba kwamai vake imboenda kwemazuva maviri. Wozodzoka murume atonhora nokuti pakadai chero ukakumbira ruregerero unoona kuti hazvishandi.
Kudzidza kubika zvokunyika yomurume/mukadzi wako
Kana murume/mukadzi wako achibva kune imwe nyika Sokuti wakaroorana nomunhu weku Botswana, RSA, Zambia, Malawi, Moza, kana imwe nyika, kasira kudzidza kubika mabikire avanoita kwavo, iwewo udzidze kudya zvavanodya. Kana wakawanikwa neweku China anodya zvinhu zvakaita sembwa, nekiti, nenyoka, ndiye wawada iyeye, chitodzidza kudya zvaanodya. Kana ukatadza wodzidza kumubikira.
Ini handidyi derere chero zvodii. Rinondisemesa. Asi murume wangu anorida chose. Ndikatoona kwarinotengeswa ndoritenga ndomubikira odya ega. Anotofara chose kuti awana derere asi ini chero kuti rinonaka sei handizivi.
Zvinoiswa muzvokudya kuwedzera zemo.
Pane zvokudya zvaunokwanisa kushandisa pakubika zvinoita kuti murume awedzere zemo. Handisi kuzozvinyora pano nokuti vamwe mungangopedzisira masiya nyaya ye Balanced Diet mongobikira varume zvinhu zvishomanana. Asi kungoti uzive kuti zviriko zvinoshanda panyaya iyi, zvinoda kuti musi wawarongera murume kuti mumbowedzera mufaro wemuviri, womuisira muzvokudya.
Kana mari isingakwani zvaunoda.
Pamwe munoshaya mari yokutenga zvinhu zvinovaka muviri. Pakadai ziva kune musika unotengesa zvinhu zviri Fresh uye zvisingadhuri. Kana mwedzi wapfuura pakati asi usati wapera, inguva inonetsa kuvimba neBudget.
Kudzivirira kutambura kwemhuri, kana matambira, kasira kunotenga zvokudya zvinopedza mwedzi wese, zvikuti nyama, upfu, mufushwa, Flour, munhu, shuga, mupinga, dovi, bhinzi, huni, Cooking oil. Zvimwe zvakaita somuriwo, kana usinawo mugadheni, wotowirirana nevanawo kuti ugiobvumigwa kukwereta. Ukuwo mukaka, nechingwa kana zvisipo azvipo, munobika poriji. Nezvimwe zviripo.
Usajaira kupa mhuri yako tii nechingwa paBREAKfast nokuti hazvina FOOD value yakakwana. Nyaya yokudya chingwachakazara majarina nokumwa tii yakatanga kumamisha kuvanhu vasingahwisisi nyaya ye BALANCED DIET. Hino vamwe vanhu ndokufunga kuti zvinoratidza kugara zvakanaka ndokutevedzera kusvika nyika yose yongoita izvozvo asi hazvina musoro. Pota uchibikira mhuri zvinhu zvinovaka muviri.
Varume
Murume ane mukadzi wake waanoda anofanira kudzidza kubikawo. Kana ukasara wega nevana, unofanira kuvabikira zvinovaka muviri.
Kana mukadzi wako akagwara unofanira kubikira mhuri.
Kana mukadzi asipo musina vana unozvibikira zvinofvaka.
Kana mukadzi aswera kubasa iwe uchida kuzoshandisa ENERGY yaasara nayo pakunovata unofanobika kuti asvikoita basa shoma.
Zvakangofana nokuti kana usipo iye anotema huni.
Varume dzidzaizve kuti kan une mhuri, mamwe mazuva imbotorawo mhuri yako muende kundodya kudzimba dzekudyira (restaurant/café/take away) kotizve umwe musi ingoudza mukadzi wako kuti ndiwe uri kubika, wobika uchifara wommudza kuti ngaambozorora. Kana kumba kwenyu makoka vamwe kuti vazodya, batsira mukadzi wako kubika nokugadzirira. Usakoka vanhu kuti vazodya kumba kwenyu. Kumbira mukadzi wako avakoke iye muridzi wemba.
Kupedzisa
Nyaya yokubika nokugona kubika inyaya huru chose zvokuti muroora wese anofungigwa kuti agone kubika. Kubika kunokwanisa kufumura mese iwe nomurume wako. Kana mukashanyigwa ukabika zvinhu zvisingadyiki, nyaya yacho inonosvika kunyika dzakawanda. Ndoosaka ndati kasira kudzidza mabikire emhuri yawakaroogwa, zvikuru vachibva kune imwe nyika.
Utano hwemhuri yako huri mumaoko ako panyaya yokubika. Zvigwere zvakawanda zvinoitiswa nemagarire edu nezvatinodya mudzimba. Ukatadza kuhwisisa nyaya yezvokudya mumba mako watotadza kuhwisisa zvakawanda.
Udzai Vamwe!!!!!
2 comments:
- Anonymous said...
-
ini murume wangu anoti anoda muriwo une muto (soup) yakawandisa , kutoita zvekunwa chaiko, zvino ini ndinoona sekuti muriwo ukawanda soup effort dzangu dzekukanga ndinenge ndashandira zvisipo, zve haafariri ma packed soup aya ana royco nezvimwewo , zvino kungoita soup yemvura zvingabudewo here
- 18 February 2013 02:51
- Mai E Chibwe said...
-
Umwe noumwe munhu ane zvokudya zvaanoda. Kana une murume/mukadzi mumba, chikuru kuhwisisa kuti zvaanfarira zvii? Ini ndikangoona mmbambaira ndotodzitenga chete. murume wangu akaonawo mbambaira anohwisisa kuti ndodzida saka anodzitenga. Chikuru kukurrudzira munhu kudya zvine BALANCE asi achigarodya zvaanoda.
Uyu wekungoda muto anenge asingadhuuri saka zvakatonaka uye hazvinetsi kugadzira.
- 19 February 2013 02:20


text:
Ruzivo pamusoro pekusikva ruripo zvichibudikidza nezvidzidzo zvezvisikwa
navanhu, dzidzo yematombo, dzidzo yezvaivapo kare,
dzidzo yezvenyeredzi nemwedzi, dzidzo yekushanduka kwemunhu achitanga kuvepo,
dzizdo yezveunyanzvi yekuvaka nekufinga, Adam naEve, Ark yaNoah, bintu reEden,
nezvenoroondo yenyika.
Kutanga kwevhangeri raJesu Kristu, Mwanakomana waMwari
Mifananidzo yemuBhaibheri - 220 yakaitwa naDoré
Mifananidzo yemuBhaibheri - 250 mifananidzo
Chinyorwa (muchirungu): nezvema Dinosaurs
Chinyorwa (muchirungu): nezveFurira mudenga
Chinyorwa (muchirungu): nezve Zvipempenene
Chinyorwa (muchirungu): nezve Zviremwaremwa
-- Zvimwe zvinyora muchirungu PANO --


text:
Guta
Guta (City in English) zvinoreva nzvimbo yakakura yakagarwa nevanhu vakavaka dzimba nezvimwe zvivakwa. Gutaguru reZimbabwe rinonzi Harare; mamwe maguta anosanganisira, Bulawayo, Gweru, Mutare, Kadoma, Chinhoyi, Bindura.
Mamwe mazita anoshndiswa ndeekuti dhorobha kana kuti taundi.
Shoko rokuti taundi rinobva pana town kuEnglish.
Shoko rokuti dhorobha rinobva pana dorp kuAfrikaans.
Katungu zvinoreva musha uri kwawo wega kusina vamwe - isolated dwelling place.
Nhoroondo[chinja | edit source]
Mukutaura kwakare guta zvinoreva musha waShe, uyu uri musha wakakura ungadzi zvakare nzanga.
Gutaguru[chinja | edit source]
Nyika imwe neimwe ine guta rakasarudzwa kuti rive ndiro gutaguru. Kazhnji guta iri ndiro rinenge rakavakwa hofisi dzemutungamiri wenyika uye hofisi dzemakurukota ehurumende yenyika iyi. Munyika dzakawanda gutaguru ndiro rine hugari hwevanhu vakawanda kudarika mamwe maguta ose enyika iyi. Asi mune dzimwe nyika zvinoitika kuti guta guru harisiro rine hugari hwevanhu vakawanda kudarika mamwe maguta ose enyika iyi. Somuenzaniso gutaguru reNigeria rinonzi Abuja rine hugari hwevanhu 776,298 asi guta reLagos rine vanhu vanosvika 7,937,932. Kunyika yeCanada gutaguru reko Ottawa rine hugari hwevanhu 883,391 asi guta reToronto riine hugari hwevanhu 2,615,060; kureva kuti huwandu hwevanhu muToronto hwakapetwa kana kudarika Ottawa. Rimwe shoko ringashandiswa kuturikira capital city nderekuti guta nhengedzwa - apa kureva guta riri pamusoro pemamwe pachimiro chekuvakwa kwaro kana kukosheswa kwemabasa anoitwa mariri.


text:
Simba reChakunga
Simba reChakunga (potential energy) zvinoreva simba riri pamutumbi nokuda kwepanzvimbo pauri, kana simba riri pamutumbi nokuda kwekurongeka kwakaita panzvimbo pauri.
Kupiwa kwezita[chinja | edit source]
- Somuenzaniso kana nemuseve wakungwa pauta, museve unenge wave nesimba rechakunga; ipapa pakukunga museve pauta ndipo pabva zita rokuti simba rechakunga. Paya panoti museve watepfenyurwa simba rechakunga rinoshanduka kuva simba renhekairo.
- Kana munhu akakwira mumuti anenge awana simba rechakunga rinoderera chete nekuburuka kana kudonha kubva mumuti iwoyo. Panguva yokunge munhu achiburuka kana kudonha simba rechakunga rinoshanduka kuva simba renhekairo.
- Kana rhekeni yatakura dombo pachikumbha igochitatamurwa, dombo rinenge rave nesimba rechakunga. Paya pokuti dombo ratupfunurwa , simba rechakunga riri parhekeni rinoshanduka kuva simba renhekairo.


text:
WASHINGTON—
Bato reMDC rinotungamirwa nemutungamiri wehurumende, VaMorgan Tsvangirai, rinoti riri kutyira kuti mauto ari kunzi ari kuendeswa kumuganhu weZimbabwe neMozambique mudunhu reManicaland anogona kuzoguma oshungurudza vatsigiri vebato iri sezvo nyika yatarisana nesarudzo.
Pane mashoko ekuti mauto eZimbabwe akaendeswa kudunhu iri mushure mekunge bato rinopikisa muMozambique, reRENAMO, ratora nhengo dzaro richidzokera musango richiti rinogona kutanga hondo.
Mumashoko aro kuvatori venhau, bato reMDC rinoti kunyangwe zviri zvinhu zvakanaka kuti Zimbabwe igare yakagadzirira kurwisa RENAMO, inotyira kuti pane vamwe vakuru vemauto vanoda kupindira munyaya dzezvematongerwo enyika vanogona kuzokonzeresa kuti Manicaland inge yoita seyaberekera ingwe kuvatsigiri vebato iri.
Hatina kukwanisa kubata gurukota rezvekudzivirirwa kwenyika, VaEmmerson Mnangagwa, kuti tinzwe divi ravo.
Pagara paine ropa rakaipa pakati peMDC nevamwe vakuru vemauto avo vanopika kuti VaTsvangirai havafe vakatonga nyika. Zimbabwe yakambotumira mauto kuMozambique zviri pamutemo kubva muna1985 kunorwisa RENAMO kusvika muna 1992.
Asi nyanzvi munyaya dzezvemauto kusanganisirawo munyori mukuru weSADC, VaTomaz Salomao, vanoti havaone RENAMO ichidzokera musango nekuti haichina uto rakasimba. Hurumende yeMozambique iri kuyedzawo kutaura neRENAMO.
Zimbabwe haisati yataura kuti ichokwadi here kuti pane mauto akaendeswa kumuganhu neMozambique.
Mumwe wevakuru musangano reZimbabwe Democracy Institute, VaPedzisayi Ruhanya, avo vanoongorora nyaya dzezvematongerwo enyika uye vachiita zvidzidzo zvepamusoro paWestminster University vanoti mauto anofanira kuremekedza mitemo yenyika.
Hurukuro naVaPedzisayi Ruhanya


text:
JOHANNESBURG, SOUTH AFRICA— Dzimwe nyanzvi munyaya dzezvehupfumi pamwe nenyaya dzezvematongero enyika dzinoti hurumende yeZimbabwe nevanhu vayo, ndiyo inogona kubatsira zvizvarwa zveZimbabwe zviri kutambura muSouth Africa.
Nyanzvi idzi dzinotiwo Zimbabwe inofanirwa kushanda zvakasimba mukukwezva zvizvarwa zvayo kuitira kuti zvidzoke kumusha nekuti South Africa pachayo ine matambudziko ayakatarisana nawo.
Zimbabwe inyika yaizivikanwa senyika inowanira vanhu vayo pamwe nenyika dzekuchamhembe kweAfrica chikafu chakakwana. Asi nekuondomoka kwakaita hupfumi, apo mutungamiri wenyika iyi, VaRobert Mugabe, vaitonga vega nebato ravo reZanu PF, vanhu vakawanda vemuZimbabwe vakabuda munyika, vazhinji vavo vachienda kuSouth Africa kunotsvaga mafuro manyoro.
South Africa inonzi ine vanhu vekuZimbabwe vanodarika mamiriyoni matatu
Zvichitevera kuumbwa kwehurumende yemubatanidzwa, iyo yakaona mutungamiri weMovement for Democratic Change, VaMorgan Tsvangirai, vachigadzwa semutungamiri wehurumende yemubatanidzwa naVaMugabe, zvinhu zvakatanga kuita zviri nani munyaya dzehupfumi.
Asi nyanzvi munyaya dzehupfumi dzinoti Zimbabwe inofanirwa kugadzirisa hupfumi hwayo nechimbi chimbi, kuitira kuti vose vakabuda munyika iyi vachinotsvaga mafuro manyoro, vadzokere kumusha.
Imwe nyanzvi munyaya dzehupfumi uye vachidzidzisa pa University of Johannesburg muSouth Africa, VaGideon Chitanga, vanoti Zimbabwe inofanirwa kugadzirisa nyaya dzematongerwo enyika, kuitira kuti hupfumi husimukire.
VaChitanga vanoti munyika mukaratidza kuti mava nerunyararo, vakatiza mhirizhonga yezvematongero enyika vanogona kudzoka kumusha. Asi vanoti veruzhinji vakatarisira mafambiro achaita sarudzo gore rinouya vasati vafunga nezvekudzokera kumusha.
VaChitanga vanoti hurumende yemubatanidzwa inofanirwa kudzika mitemo inodzivirira kubiwa kwezvicherwa, kupambwa kwemapurazi nezvimwe zviri kutorwa neavo vane zvinzvimbo muhurumende, kuitira kuti vanhu vaone kuti mitemo yava kuremekedzwa.
Imwe nyanzvi panyaya dzehupfumi uye vachishanda nerimwe bhanga muSouth Africa, VaColls Ndlovu, vanotiwo Zimbabwe inofanirwa kuita zvinhu zvinokwezva vari kuda kutanga mabhizimusi avo munyika, kuitira kuti vari kunze vawane mabasa kana vachinge vadzokera kumusha.
VaNdlovu vanoti pakaita mitemo yakanaka, ichaita kuti mabhizimusi emuSouth Africa ari kuwanisa zvizvarwa zveZimbabwe mabasa, apindewo muZimbabwe, vanobva kuZimbabwe vari muSouth Africa vachizokwanisawo kuwana mabasa aya kumusha kwavo.
VaNdlovu vanoti vanhu vekuZimbabwe vari muSouth Africa vaneta nekugarotya kudzoserwa kumusha nechisimba, kana kuwirwa nedambudziko remhirizhonga yerusarura, kana kuti xonophobia, iyo yakasiya vanhu vekunze kwenyika iyi makumi matanhatu vafa muna 2008.
Imwe nyanzvi munyaya dzemitemo, uye vari murongi wemabasa esangano re Global Zimbabwe, VaDaniel Molokele, vanoti South Africa inofanirwa kushanda zvakasimba mukukurudzira Zimbabwe kuti ipedze gakava rezvematongero enyika, kuitira kuti vari kunze kwenyika, vadzoke kuzoshandira nyika yavo.
Vanhu makumi mana nevatatu vanonzi vakafa pakamba yeLindela muna 2009, makumi maviri nevasere vari zvizvarwa zveZimbabwe.
Mumwe musoja wemu South Africa akamiswa pamberi pedare mudunhu reLimpopo muna 2009, achipomerwa mhosva yekuuraya chizvarwa cheZimbabwe chakange chisina mari yechioko muhomwe.
Ukuwo ongororo yakaitwa mwedzi uno ne Afro Barometer ichishanda nesangano reInstitute for Democracy in Southern Africa, inoratidzawo kuti zvizvarwa zvemuSouth Africa zvinodarika zvikamu makumi matanhatu nezvinomwe kubva muzana, hazvivimbe nevanhu vekune dzimwe nyika, uye vamwe vacho, havadi kuti vanhu ava vagare munzvimbo dzavo.
Kudzamara Zimbabwe yagadzirisa zvinhu zvayo sematauriro ari kuita VaChitanga naVaNdlovu, vanhu vakawanda vemuZimbabwe vari mu South Africa vachagara vakabatira ura mumaoko nekutya, zvikuru seyi pose pavanofunga nezvemhirizhonga yemarudzi, pamwe nemabatirwo anoitwa vanhu pakamba yepaLindela, apo vanenge vachidzoserwa kuZimbabwe nechisimba.


text:
Ndakambonyora nezvenyaya iyi. Ndikawana Article yacho
ndinoiposita pano. Nyaya yacho yaiva yokutaura kuti
Matinji chii?
Zvinoitwa sei?
Zvinoitigwei?
Zvinobatsira ani?
Pane zvakaipa zvinoitika pazviri here?
Matinji chii?
Ukatora girazi ukazvitarisa naro pamberi wakavhura makumbo, uchaona kuti pamberi pane zvinyama zvakatsetseka zvakaita sokurembera zviri kumativi maviri emaburu maviri, reweti nerekuiswa chombo. Zvinyama izvi zvakaita somudhara akapfeka bhachi. Zvakafukidza maburi awa uye zvakaunyana kana usina zemo. Ukaita zemo zvinokura zvodzikisa kuunyana. Zvakaita semuromo uye hazvimeri choya. Zviri mukati me maromo echitubu anomera choya. Zviri zviviri zvinosanga kuno kumusoro zvichipedzisira zvaita ganda rakafikidza bhinzi. Zvinyama izvi ndizvo zvinohi MATINJI. Munhu umwe chete ane matinji maviri rokuruboshwe nerokurudyi.
Kana waita zemo matinji anonyorove achiita zvokusinira kwete kuita seadigwa mvura. Unokwanisa kunyorova ukasaziva kuti wanyorova. Pakunyoroveswa nezemo, bhinzi inomira yokura kuzvika pa 2-4 cmMatinji akakwiziridzwa wakananga kubhinzi, zemo rinowedzera zvokukwanisa kuita ORGASM. Zvinokasira kana muridzi achizvikwiza ega. Zvinonetsa kudzidzisa murume kukwizirira vinonaka. Varume vanongotanga nezviri ROUGH.
Zvokudhonza Matinji Zvinoitwa sei?
Musikana kubva ane makore anosvika 12 anoudzwa nenyaya
yokudhonza matinji kuti arebe kusvika pakubuda zvokuti ukakotama anoonekwa nokumashure.
Kudhonza uku kunotora nguva yakareba kuti zvinyotsoonekwa. Ini handina
kumboona musikana anopima matinji ake kuti aone kuti ari kukura here.
Geza maoko nemvura inodziya, wadaro bvusa bhurugwa wozora
mafuta eVhasirina mumaoko nepamatinji. Wochutanga kuakweva uchiti ukakweva
wombobata wakakweva kwekanguva. Ukahwa zvogwadzisa worega wokweva rimwe. Wodaro
uchichinjanisa. Pakudhonza unodhonza pese kuzasi nokumusoro kwematinji ako.
Ukangoda kudhonza pakati unongoreba ipapo chete zvosaita zvakanaka. Asi kune vamwe vanotoda SHAPE yakaita se
Chipembenene zvokuti akavhura makumbo
ake murume anoona matinji akati rimwe uku rimwe uku akamira semapapiro
achipembenene. Kana zvirizvo zvaunoda
dhonza kumusoro nezasi worega pakati. Nokuti iwo agara akakura kuno kumusoro, saka mapapiro echipembenene makuru ari kumusoro.
Zviri kwauri kuti unopedza nguva yakadii uchiita asi zvinoda
kuitwa kuda katatu pazuva kana kupfuura. Ukawanza, anokasirawo kureba. Kuna vamwe vekunyika
dzezasi koenda kunaana Namibia ne South Afrika vanodhonza kusvika matinji areba
kupfuura 20 cm. Kwedu hatisviki ikoko tinongoda kuti arebe zvishoma kuda 3or 4
cm
Vamwe vanoti mafuta enzungu ndiwo ari mberi pakudhonzesa. Kuno kuDHAYASIPORA unokwanisa kushandisa OLIVE OIL VIRGIN 1. Akanaka pamatinji ako. Zvoda uchangobuda mushawa kana mubhavhu pamberi pari kudziyawo. Chiwanzawo mafuta ugombopedza nguva uripo.
Anokura zvakadii?
Pamakore ese aunodhonza, anokura zvishoma pagore asi anokwanisa kusvika pa 2-3 cm kupfuura paange ari. Usafunga kuti unotanga kudhonza nhasi vhiki inouya wotoona areba. Zvinotora nguva.
Kune mamwe marudzi vanodhonza kusvika areba kusvika kuma 5cm kana kupfuura. Kurudzi gwedutinongoda kuti akure kupfuura ekuzhe. wega unoona kana areba. Hakuna zvokuda kuenzanisa neanhingi kana nhingi. Iwe unozvionera paunoda kuti azvike, wobva wangozodhonza zvokuti arambe akadaro.
Saka dhonza uchizuva kuti kukura kunotora nguva uye zvinoitwa kwemakore akati.
mazuva mangani kudhonza matinji
Kudhonza
kunoitwa kwemakore akawanda. Muchiri vadiki munodhonzera kuti asvike pamunoda.
Makura munodhonzera kuti arambe ari paakasvika pacho. Saka toti zvinotora nguva
yakareba youpenyu hwemunhukadzi. Vakawanda vanongozorega kana vakura. Zviri
kwauri kuti unodhonza kusvika nguva yakadii.
Zvinoitigwei?
Ukabvunza iye munhu anokuudza kuti tanga kudhonza anokuudza
kuti zvinoitigwa kuti ugozvara mwana zvakanaka. Ipapo unenge uri mudiki saka
havadi kukuudza kuti ndezvokurhojana. Kana wazoti kurei wava kuma 16,
vanokuudza kuti varume vane dambudziko rokuti mukadzi akangobvisa bhurugwa
murume otoda kupinza iwe uchiri kuda kumbotamba, Kudhonza kunoitigwa kuti
murume ambowana chokutamba nacho makamirira kuti unyorove. Idzi inhema hadzo nokuti varume
vazhinji havatombozivi kuti mukadzi akadhonza neasina kudhonza vakasiyana chii?
Murume kana chombo chake chati twiii fungwa yake yangova pakuda kuchipinza
mumukadzi chete. Kana ukasamudzivaidza iwe nokuda kumbokisiwa nokupinzwa
chigumwe nokupurudzigwa matinji (chero akadhonzwa chero asina) ukasamudzivaidza
unotoona otoenda pakati pemakumbo ako otonangisa chombo kuti apinza, Varume
vanotaura nenyaya yokudhonza kana vasina zemo chete zvichingoita se CURIOUS TOPIC.
Kana ukatanga kufunga kuti inyaya iri SERIOUS, ndiwe watova benzi. Murume anongoda pakanyorovera pokupinza chete.
Nyaya chaiyo inoda kuhwisisiwa ndeyokuti kudhonza inyaya inonzi pachirungu RITE
of PASSAGE. Yokuti upfuure zera rinonzi TEENAGE usingaiti zvinhu zvomusikahwa
zvakawanda . Unopiwa project yokuita inotora makore akawanda pasina RESULT
inobudapo inokatyamadza. Kana uri
kuzvikoro zvomu EUROPE OR USA, vanokudzidzisai sex education. Kwedu vanoziva
kuti unotambudzika nenyaya dzokuchinja kuri kuita muviri wako saka vanokupa
zvokuita kuti uteverera kuchinja kwacho wakagadzikana hana. Paunozosvika zera,
18, kuti ukwanise kuwanikwa, unenge wava kuziva zvese zviri zasi kwako. Unenge woziva
kuti matinji ako anoita sei kana une zemo. Chibhinzi chako chinoita sei kana
une zemo. Pakudhonza paya wakazvitarisa muMIRROR unoona zvese mamirire azvo
nokuti chitubu chako chakadii. Unokwanisa kuvhura uchizvitarisa mugirazi. nokuona progress yako pakudhonza.
Matinji ako achikura unotanga kudada nepamberi pako
wowedzera konifidenzi pazviri. Muchihwa zviya vanhu vachiti vasikana vanokura
nokukasira kupfuura vakomana, ndidzo dzimwe nyaya dzacho idzodzo. Vakomana
vanenge vakangoisa FOCUS yavo pakukura kwechombo. Kumusha taihwa nyaya dzevamwe
vaipedzisira vaenda kukiriniki kundorapiwa munhu azhizora muto wemuti
unokuvadza achiti chombo chikasire kukura. Umwe akazora muto weumwe muti
wakaita somukaka unogadzirisa urimbo. Imwe akazvirumisa nenyuchi pachombo, ndokuchema achienda
kumba kwavo. Ingari yokuti vakomana havana chekudhonza sesu.
Dai pasina nyaya yekudhonza iyi vasikana vakawanda
vaisamboziva kuti kwakadii zasi uko? VechiZimba havanonoki kuziva Physiology
yemuviri.
Zvinobatsira ani?
Saka apa ndataura kuti zvinobatsira iye nyakudhonza kuti
azive muviri wake uye ave nekudada nawo achifunga kuti ndiye aita kuti
zvitarisike zvakadaro. Kana tichitaura chokwadi tinoti EFFORT yese yokudhonza
kana uchifunga kuti murume achakuda kana kusakuda nazvo, uchaita BIG
DISAPPOINTMENT. Murume anongoda mukadzi anoshamwaridzana nechombo chake BIG
TIME. END OF. Iwe ndiwe unotomubvunza kuti anofungei nematinji ako. Unohwa okubvunza kuti ari papi matinji acho, iwe womutaridza obva ati anomada, kureva kuti ari kuda kupinza chombo chete saka uri kumunonokera. Chokwadi ndechokuti varume vazhinji havana OPINION pamatinji asi kungoti vara racho rinomisa chombo nokuti rinomufungisa kurhoja.
Mukadzi waanofunga kuti akanaka kutarisa uye anomuda, zvokuziti matinji ake isaizi ani hazvina basa kumurume.
Isuwo kana murume asina kutokubvunza kuti unofunga kuti chombo chake chikuru
here kana kwete, tinenge tisinawo basa nazvo.
Mukadzi anongoda murume anomuda, anomupa urume hwakawanda pakurhojana,
uye anonoka kumudiridzira. Zvokuti chombo chake chikuru sei hazvina basa.
Murume ngaade kundirhoja, ataridze DESPERATION pazviri. Ngaataridze kuti
anditarisa kana kundifunga ndokubva chombo chake chamira, zvinoreva kuti ndini
ndamisa chombo. Chete.
Kana waita HABIT yokudhonza kubva pa 12 kusvika pa 16,
uchaona kuti unoramba uchidhonza kwenguva yakareba. Inongori Habit yedu chete. Umwewo musi unotanga uchidhonza wozopedzisira wozvibatabata, kana uri wega mubhavhu
kana kuti usina murume mumba kana kuti usina murume zvachose. Kuzvibatabata uku
unenge wakatokudzidza pakudhonza, nokuti paunodhonza unobata panhu pako nemaoko hino umwe musi panotanga kungozvimbirira, wobva wahwisisa kuti kuramba uchiita zvauri kuita kunowedzera kunaka. Unozopedzisira waziva kuti chinokuitisa ORGASM chii, saka
pakuzoti wawanikwa unoudza murume zvokuita iye okukasirisa. Saka mese
munonakigwa nazvo.
Varume dai pane mukana wekuti vadzidze kunonokera vakadzi vavo mumba zvaitofamba zvakanaka.
Matinji anoita basa rei?
Munhukadzi wese ane matinji asi chakangosiyana isaizi yematinji evanhu chete. Saka anoita basa rei? Kana mukadzi ane zemo, matinji anozvimbirira, obva asinirira kuita kunyorova zvichibva nomukati, Adaro anobva atsvedza zvokutii murume akazopinzawo chombo chinonyorova zvokuti pakukwizana kwenyu hapana anoita mhoni.
Matintii ane rimwe basa rokuDhekoreta pamberi. Kuvakwa kwakaita matinji ndiko kunopa kutarisika kwepamberi. Mukadzi ane matinji madiki akangofanana pamberinekamwana kadikidiki. Kana munu ati kurei matinji anokurawo. Kozoti ukadhonza anowedzera kukura. Kuno kumusoro akafunkidza bhinzi nokuti ikagarokwizirana nebhurugwa zvinobhowa.
Matinji haameri choya nokuti anokura kubva panyama dzemukati mechitubu dzisina choya. Kana murume akadzidza kuwirirana nematinji zvinonakira mukadzi wake.
Nhema pamusoro pematinji:
Pane nhema dzakawanda chose dzinotaugwa pamusoro pematinji. Ukaterera varume vachitaura unohwa vachiudzana kuti kana mukadzi ane buru rechitubu rakakurisa anokwanisa kupeta matinji omapinza muchitubu kuti kana murume opinza chombo agohwa kushinya. Idzi inhema dziri pachena
Chokutanga ndechokuti hakuna mukadzi ane buri rechitubu rakakura kudaro. Mukati mechitubu munongovhurika kusvika pasaizi yechombo chirimo. Kana chiri chidiki kana chiri chihombe mukati mechitubu munongokura kusvika pane chombo.
Chechipiri ndechkuti matinji akadhonzwa anorebera kuno kumusoro kwakananga kubhinzi.. Chitubu chiri nechezasi zvokuti hazvikwanisiki kutora matinji womaisa muchitibu asi kana akatoreba kusvika kuma 7-10 cm. Hino kwedu hatiatonzi kusvika kwese uko. Tinowanzodhonza kungoti arebe kupfuura maromo makuru epamberi.
Dzimwe nhema ndedzokuti mukdzi asina kudhonza matinji haanaki. Kunaka kwemukadzi hakubvi pamatinji. Kunobva pazviito zvake panyaya terhoji nemurume wake. Varumewo kana chombo chapinda muchitubu chemukadzi anohwisisa kushandisa chiuno, murume hapana chaangahwa chingahi chinobva pakureba kwematinji. Ukahwa murume achikomburena kuti matinji emukadzi wake mapfupi, haisi nyaya yekunaka, asi inyaya yokungoda zvinhu zvakasiyana nezvaanazvo. Kunaka kwemukadzi wake ndiko kumwe chete kuzhe kwekuti ada kuchinja maitire ake emuchiuno.
Varume vakawanda vanongoda zvinhu zvikuru pazvinhu zvese zvinotaridza kuti munhu uyu munhukadzi, Mazamu makuru, Magaro makuru, matinji makuru.
Pane zvakaipa zvinoitika pazviri here?
Nyaya yekudhonza inokwanisa kuvhiringa vamwe vanhu vakaita
semaNESI ekuzvipatara kana tave kuno kune dzimwe nyika. Unokwanisa kuita mimba
woenda kundoonekwa ukabvisiswa bhurugwa vanoona kuti wakasiyana nevamwe
vavanomboona. Zvinokwanisa kukusvodesa iwe. Kana ukasasvoda unokwanisa kungoita SELF-CONSCIOUS pazviri.
Ndakambohwa umwe mukadzi wekunyika dzokumusoro kweAfrica. Akange
akachekwa bhinzi nokusonwa buri rechitubu kuti asahura, sezvavanoita kwavo. Paakaenda kwa Dokota
aita mimba aiti zvakamusvodesa chose. Akatozoitwa Operation kuti azvare
zvakanaka. Aitizve pakurhojana anoridza mhere chaiyo nokugwadziwa murume
achipinza zveganyabvu.
Ko kana wakura usina kudhonza
Kuzodhonza
matinji wakura hazvina basa anongorebawo sezvinongoita mwana mudiki. Kuno kuUK
kune varungu vakawanda vanozoziva kuti ukadhonza anokura vobva vadhonza.
Nyaya iyi
ichatoisa matinji paFASHION chaiyo asi tichaonazve kuti kune vamwe vakazvagwa
vanawo akareba, vanoda kuti andochekwa. Usatya kutanga wakura kana uchida
makuru. Ingoverenga kuti zvinoitwa sei wobva watanga wega kudhonza. Unokwanisa
kumbohwa zvichigwadza mazuva okutanga asi unokasira kujaira.Mirira mavhiki
matatu uone kuti anokura here. Ramba uchiita uchaona achitochinja asi pamwe unoona
awedzera kusvibirira usaita hanya nazvo. Ramba uchidhonza.
_______________________________
Muchatoona kuti varume zvokudhonza izvi vanotozvionerawo pano nokuti havazivi kuti kunodhonziwa sei. Dai pawanawo munhu anovadzidzisa kudhonza zvombo zvavo. Zvikomana zvinoita ma COMPUTER GAMES zvaibva zvatosiya zvese izvo zvoswera zvichidhonza.
Comment
Penises All Have a "Seam"
All men have a line going down their penis and over their testicles. And no, it's not the chow line. It's more a "seam" on the underside of the penis. It forms when the fetus is in the uterus.
In women, the seam becomes the inner lips (matinji) of the vagina. In men, the seam encloses the urethra along the length of the penis.
All babies start of as girls or looking like girls for the first 6 weeks, before boys start growing male parts.
UDZAI VaMWE !!!!
Kana uchidawo kuhwa dzimwe nyaya pazviri verenga apa uhwe kuti kana nyaya yekudhonza yapindigwa naanambuya inoita sei.
Munyori hameno kwaanobva. Kwedu hazviitwi nevakuru. tinozviitira tega vasikana.
matinji
chikapa
kubatwa matinji kunonaka
mai chibwe zimuto
basa rematinji pabonde
chibereko
chii chinonzi chikapa
chikapa chii
kudhonza matinji


text:
Humba
Humba (Bushpig in English) imhuka yemusango yakafanana nenguruve dzinopfuyiwa pamusha. Humba ine mumhu unokura kuyenzana nenguruve dzekupfuya - ine muromo murefu senguruve. Humba imhuka ine hukasha haafananindzwe nenguruve dzepamusha kana yasvika pakurwa nembwa panguava yokuvhima.
Kunzvimbo dzinorimwa dziri pedyo nemasango, humba inonetsa nokudya chibage muminda. Zvichitanga panguva yokukanda mbeu pasi humba inotevera ichifukura uye inodya chibage kana miguru yavepo.
Humba nenjiri imhuka dzakasiyana; humba haina nyanga kunge njiri.


text:
HARARE—
Gurukota rezvemari, Va Tendai Biti, vanoti Zimbabwe inofanira kuita sarudzo dzakachena uye, murunyararo kuitira kuti hupfumi hwenyika husimukire. VaBiti vataura mashoko aya pamusangano we Confederation of Zimbabwe Industries, CZI, wanga uchitarisa mamiriro akaita hupfumi hwenyika.
Vachitaura pamusangano uyu muHarare, VaBiti vati Zimbabwe ikaita sarudzo murunyararo, zinoita kuti izodyidzana nedzimwe nyika zvinozoita kuti hupfumi hwenyika hubudirire kubudikidza nevekunze vanezenge vachiwuya kuzosima mari yavo munyika.
Zimbabwe yakatarisirwa kuita sarudzo gore rino muzuva risati ratarwa kana veruzhinji vachinge vapedza kuvhota mureferendamu yebumbiro idzva remitemo yenyika rakanyorwa richitungamirwa nekomiti yeparamende.
VaBiti vati vane tarisiro yekuti hupfumi hwenyika huchange hwakura nezvikamu gumi kubva muzana panosvika gore ra 2020 kubudikidza nekurima pamwe nekucherwa kwezvicherwa. Asi vati havasi kufara nekusafambiswa zvakanaka kwemabasa ane chekuita nehupfumi hwenyika.
Kubudikidza nekusakura kuri kuita hupfumi hwenyika, VaBiti vati Zimbabwe haisi kukwanisa kubhadhara zvikwerei zvayo kumasangano anokweretesa mari akaita se International Monetary Fund, kana kuti IMF, pamwe chete nebhanga reWorld Bank. Vati chikwereti chave neZimbabwe chave kudarika mabhiriyoni gumi emadhora.
VaBiti vati bazi ravo riri pakati pekuumba mutemo uchasungira hurumende kuti iburitse gwaro rinoratidza kuti hupfumi hwenyika huchange hwakamira sei kwemakore mashanu anenge achiwuya.
Musangano uyu warongwa neCZI nechinangwa chekuda kuwona mamiriro akaita hupfumi hwenyika pari zvino uye matanho angatorwe nehurumende kuitira kuti hupfumi hwenyika husimukire.


text:
Mumvuri
Mumvuri (Shadow in English) zvinoreva nzvimbo iri panharaunda isiri kuwana chiedza nokuda kwokuti chiedza chakavhariridzwa nechimwe chiumbwa. Mumvuri unooneka kudivi riri seri kwedivi rine chiedza. Chiedza chezuva chinokonera kuti zvinhu zviri pasi zvive nemimvuri; kureba nekukura kwemumvuri iyi kunosiyana zvichienda nokuti inguvai yezuva.
Pamitumbi iri muchadenga, zuva nemwedzi ndizvo zvinogona kukonzera mimvuri yezvinhu.
Tsika[chinja | edit source]
- Tinotenda baba masvika pamusha wedu makaisa mumvuri wenyu pano. Aya mazwi okutenda mukuru anenge akushanyirai, mukafara nekuuya kwake, mumvuri wake ukaita kwamuri sokunge watonhodza pamusha nguva yokupisa.


text:
Pane nyaya dzakawanda chose dzingaita kuti ufunge kuti umwe wako haasi kunyatsokupa zvinokugutsa. Chinhu chinonetsa kuti uudze murume mukadzi kuti mafungire ake nemaitire ake haasiriwo sokuona kwako. Zvikuru vanhukadzi tinoziva kuti hachisi chinhu chakanaka kuudza murume kuti haagoni basa. Zvinokwanisa kumupa COMPLEX yokutozowedzera kutadza. Kuvarumwewo kuudza mukadzi wako kuti haagoni basa zvakakwana kunogumbura chose.
Asi kana waziva nokuhwisisa kuti maitire enyu haagutsi uye kuti unoziva zvingagutsa, unofanira kuti uudze umwe wako kuti mumbozama zvitsva muone kuti zvinogutsa here. Pakuudza umwe wako apa, unofanira kungwarira kuti iye asafunga kuti zvauri kuda wakazvidzidzira pane umwe munhu kana kuti une Experience yazvo. Ita sokuti unotodawo kumbozvizama asi pari zvino hauzivi kuti zvinogutsa here kana kwete.
Saka pano toda kumbotarisa mabvunzire aungaita kuti mese munge munoda kumbozama zvitsva.
Vakadzi vasingagutsi:
Chokutanga ngationgorore zvinhu zvingaita kuti mukadzi ahi haagutsi murume. Varume vanofunga kuti mukadzi haagutsi vashoma chose kune vakadzi vanofunga kuti murume haagutsi. Mukadzi asingagutsi munhu asingambowaniwo nguva yokuti paya ari ega ombofunga mavatire aangaita nomurume wake kuti zvinakire murume.
Munhu asingazivi kushandisa chiuno chake kupa murume manyawi okumukoira
Munhu asingaratidzi kuti anofarira chombo chomurume wake
Munhu asina CONFIDENCE nomuviri wake kusvika pakusaziva kushandisa muviri kukwezva murume wake. Varume vanokwezvwa nomuviri wemukadzi panyaya dzinoti:
Mukadzi kutaridza kuva nomusikahwa kana ane murume wake
Mukadzi kunemera murume wake panyaya dzokukwigwa kana vari vese
Mukadzi kunyemudza urume nhengo dzomuviri dzinoitisa zemo
Mukadzi kudzidza kuti kana pane CD inorira zvinomufadza ombojaivhawo zvinoratidza kusununguka pamberi pomurume wake.
Mukadzi akasununguka kuva asina kupfeka kana ane murume wake chete.
Mukadzi anoziva kuti kana pamwe pemuviri wake pachivava, anopa murume mukana wekupakwenya achiita sokuti zviri NATURAL kukwenyewa nomurume chero papi zvapo.
Mukadzi anotaridza kugaroshamiswa nechombo chomurume wake zvisinei kuti wachipinzwa kwemakore mangani, chinhu chinoshamisa kubata, kurezva, kupinzwa, etc
Mukadzi anobvuma kuti kana chombo chapinzwa anohwa muviri wake kupwiswa nazvo zvokuti haakwanisi kusachemerera.
Mukadzi anogamuchira kupinzwa chombo nokusimudzira nokupa murume simba rechiuno chake mukupa chikapa.
Mukadzi anofarira kuvata nomurume wake magetsi akabakiswa achiziva kuti murume achaona maitire ake ase vachiita.
Kana paya usina hembhe ukatarisa murume wako nekona yeziso uchaona kuti pane nhengo dzomuviri wako dzaanotarisa kupfuura dzimwe. Dzidza kudzishandisa kumukwezva kuti amire chombo agoda kuvata newe. Pamwe imborambirirawo kuiswa kuti aise EFFORT pazviri. Motombokwikwidzana uchimuvharira makumbo kuti umupe mukana wekuita seakukurira asi uriwe uri kutoda kumupfuura. Uchaona kuti mavatigwe aunoitwa anonaka chose.
Toti uri murume asi mukadzi wako haana zvese izvi, anongovhura makumbo iwe wopinza woita zvese iye achinge munhu akafa kare kusvika mapedza, ungaita sei kuti nyaya ichinje?
Varume
Vakadzi vane nyaya shoma dzavanowanza kukomburena nadzo asi vanadzo mudzimba vakawandisa, iri ngari yokuti varume havadi kudzidza pazviri. Nyaya dzinoti
Murume anokasirira mukadzi - Iyi ndiyo nyaya huru chose chose pakusagutsa mukadzi. Kuti mukadzi agute anoda kushungurudzwa nechombo kwenguva yakareba chichingokwizakwiza mukati make iye achingosinira mvura nefuro achihwa pane moyo. Dai varume mainyatsoziva manakire azvo maisakasira kuzvipedza.
Murume asingazivi kutora nguva pakumbotamba nomukadzi wake achimukisa, nokumwa mazamu, nokukwenyerera pamberi nemuzvidya, magaro, seri kwemabvi, etc, kuti mukadzi wako azivewo kuti unoziva kuti munhu kwete kungomuona seburi rokupinza chombo chete. Mukadzi munhuwo sewe, ziva pane nhengo dzomuviri wake dzinoda kutokonywa kuti afare. Ziva pokubata. Chitubu ndicho hacho asi ane zvimwe zvinoda kuti utambe nazvo.
Murume anozivawo kuti kunogezwa nokukwesha mazino mazuva ese, uye kuchinja nhumbi dzomukati. Murume anoutsanana murume kwaye veduwee. Kana achiuya kumubhedha hautyi kumumwa chombo nokuti unoziva kuti ageza zvakanaka.
Murume asingasvuti fodya nokumwa doro ozoda kuvata newe. Bodo veduwee. Kana wamwa hako doro rako chidzvova uri kure uko.
Murume anomirira kuti mukadzi anyorove zasi asati apinza zvigumwe kana chombo. Kana mukadzi anyorova ava nezemo uye ari munhu ane unhu, iye ega anokuvhurira makumbo wotesita wega kuti panyorova here, wozopinza chigumwe wombokwizirira mukati kuno kumadziro akananga kubhinzi, wokwenya kwenya mukati uchihwa kuwedzera kunyorova. Zvadaro chiziva kuti chombo chokwanisa kupinda pasina dzimwe nyaya. Kupinza mukadzi asina kunyorova kuratidza ufuza nougino hwekusaziva kuti zvinogwadza.
Murume anoziva kuti mukadzi anokwanisawo kuneta saka kana basa romumba rawanda anobatsigwa kuti simba rasara riya rizoshandiswa pane zvokugovana rudo. Mukadzi kana akaneta zemo ishoma ndipo paunohwa oti "Kwira ukasire kupedza ndoda kuvata"
Idzi ndidzo nyaya dzinoitisa kusaguta kwevakadzi mudzimba. Hadzinetsi kugadzirisa uye hadzisi nyaya dzokutukanirana.
Saka kana uri mukadzi wemurume ane nyaya idzi ungadii kuti zvinhu zvichinje?
Zvokuita mumba menyu.
Kana ukaona kuti umwe wako ane nyaya yakarerekera pakusakugutsa uchaita sei nazvo. Kunyarara hachisi chinhu chakanaka nokuti nyaya yenyu inoenderera mberi iwe woshaya mufaro kwenguva refu. Iye anokwanisa kusatombofunga nezvekuguta kwako kana iwe unyerere. Saka pano ngatibvumirane kuti nyaya ngaibude pachena. Mabudire ayo ndiwo anonetsa nokuti unokwanisa kuzvitangira dzimwe nyaya kana ukasagona kutaura zvakanaka.
Chokutanga dzidza kugarobvunza umwe wako kuti chii chaanofunga kuti chinganakira murume/mukadzi. Ita sokuti uri kuongorora kusiyana kwekunaka kwemaitire akasiyanasiyana. Toti mukadzi wako haasi kukupa chikapa. Unokwanisa kumubvunza kuti chii chaanofunga kuti chingahi chinonaka pamukadzi kusvika ange akasiyana nevamwe. Rega arondedzere ega iwe uchingobvunza mibvunzo yako chete. Apedza kana ambotaura nechimwe chinhu chaunoda kuti ange achiita, chimukumbira akuratidze kana mava kundoita basa. Paanongokuratidza chete chiratidzawo kuti wazvifarira. Chero akasanyatsogona, ipa rukudzo pane zvaaita izvozvo kuti aite manyawi.
Panyaya dzokugeza nokukwesha mazino panoda kufunga. Isira murume mvura yokugeza ageze. Mubatsire kugeza. Mugezese musana tsoka, vhudzi, etc, wotombotamba nechombo uchimugezesa kudaro. Muisire TOOTHPASTE pa TOOTHBRUSH womupa akweshe mazino. Mutengerewo mishonga yokupfapfaidza muhapwa kuti anhuwirire zvinofadza. Zvadaro kana musi waafungawo kuva noutsanana, muudze kuti ari kunhuwirira zvinoitisa zemo. Ndizvo azive kuti utsanana nezemo romukadzi wake zvinoenderana.
Chisingaiti ndechokutanga kutsoropodza umwe wako kana asingagoni chimwe chinhu chaunoziva kuti chinokunakira. Ukadaro nyaya yako yatowedzera kushata kwayo. Munhu wese panyika dzese anoda kuva iye anogarofungwa nomunhu waakaroorana naye. Ita zvinhu zvinoita agare achikufunga pane vakanaka kwete zvakaipa. Ndizvo tichiti pamazuvano edzifoni dzemuhombodo idzi, unokwanisa kutumira murume/mukadzi wako zvimagwaro zvinoita akufunge uye adzidze chimwe chinhu chaange asingazivi pauri. Unokwanisa kumuudza zvaunoda pafoni.
"Uri kufungeiko? Wasvika kubasa zvakanaka here?"
"Ndasvika. Hapana hangu, basa riri kutobhowa. Ko kwako kuri sei"
"Kunobhowa. Saka rega ndigokutsivira tava kumba"
"Kutsivira chii futi ndakanganisei? "
"Hapana chawakanganisa. Madeko wakandikwira zvemimba chazvo. chii change chaitika? Ndamuka ndichifara zvokuti."
"Ini ndaitoti ndiwe uri kugona. Saka zvemimba ndozvinofamba sei. Asi wava kuda mimba here? "
"Chitaura zvimwe zvaunoda ndigowedzeraka"
Nyaya yoenda mberi yakadaro pamafoni enyu. Masvika kumba wana mukana wekutanga nyaya nomurume wako, zvikuru kana akambokupurudzura magaro kureva kuti ari kufunga nezvemuviri wako. Asi uchaona kuti varume vakaroora/gwa vanotaura nyaya idzi nevanhu vasiri vavo asi vavo havana chavanotara pazviri pamafoni nepamaFACEBOOK, WhatsApp, etc.
Murume wako munhu anoda kukukwira nguva yakawanda asi hausi kumupa manyawi azvo. Ukatarisa mufoni yake uchawana kuti ane zvimahure zvemuraini zvaanogaronemerana nazvo iwe uripo. Nemerana nomurume wako panyaya dzese muchitamba.
Mukadzi wako munhu anoda chose kuti dai wafunga nezvake nguva dzese. Ukatarisa foni yake uchaona kuti pane zvikomana zvemuraini zvaanoudza nyaya dzisingaiti, kuri kuda munhu wekutamba naye chete. Iwe ipapo uri kufunga kuti kushamwaridzana nomukadzi wako zvinoita akudherere, bodo, zvinoita akwire zemo agokufadza. Unokwanisa kutengera mukadzi wako kamwe kanhu kasina kana maturo asi kwaari zvinoreva kuti wamufunga asipo. Uchaona ochigamuchira achinyemwerera achikoshesa chinhu chawanga uchifunga kuti hachina basa. Value yacho iri pakuti wamufunga. Hwisisai ipapo varume. Tenga maruva, chihwitsi, bhiro yokunyoresa, sambo, kana chimwe chaunoziva kuti anochida choita SURPRISE. Mukadzi anodadiswa nazvo.
Gadzirisai zvisingakufadzii mudzimba dzenyu veduwee.
Udzai Vamwe!!!!!!


text:
Nhopi
Takatarisana neKubika kweZimbabwe (Zimbabwean Cuisine), nhopi (mashed pumpkin) kudya kunobikwa nemanhanga anofashaidzwa kusvika pakuibva achizopwanyiwa kuita bota rakakora. Vanobika nhopi vanotevedza nzira iri pasi iyi.
- Cheka nhanga kuita zvidimbu zvidiki.
- Buritsa mhodzi dzaro nhanga.
- Menya ganda rekunze kwenhanga rachekwa uchishandisa banga.
- Cheka zvidimbu zvawatanga nazvo kuita mwero ungaita 3centimetres.
- Fashaidza zvidimbu zvenhanga izvi kusvika pakuibva. Kuibva kunoonekwa nokupfava kunoita nhanga racho.
- Chikuna mvura ugosiya manhanga chete mupoto.
- Pwanya manhanga aya nemugoti wochipa vanodya.
Vamwewo vanosanganisa manhanga apwanyiwa aya nedovi kushandura mukanwa.
Tichiri pakubikwa kwemanhanga zvakanaka kuti tiyeuchidzana kusarasa mhodzi dzemanhanga. Mhodzi idzi dzinowomeswa dzananikwa pazuva dzochizokandwa murwenga kuti dzikangwe. Chitaurirwa mbare dzegotsi, mhodzi dzemanhanga dzakakangwa dzinonaka samare. Mumwe musi munotoseva sadza nadzo mukonde ukapera vanhu vakaguta.


text:
WASHINGTON—
Masangano anomirira vashandi vehurumende ari nhengo dzesangano reApex Council, anonzi ari kutarisirwa kusangana muHarare neChipiri kuti azeye matambudziko akatarisana nesangano reApex Council pari zvino, izvo zvinonzi nevamwe ndizvo zvopa kuti nhaurirano dzemihoro dzitadze kusimuka.
Sachigaro weApex Council, VaDavid Dzatsunga, vanoti masangano ose ari nhengo ari manomwe avazivisa kuti achange ari pamusangano weChipiri uyu.
VaDzatsunga vanoti chikuru chichakurukurrwa pamusangano uyu imhinduro yakabva kuhurumende patsamba yakanyorwa nemutungamiri weZimta, uye vakambowe sachigaro weApex Council, Amai Tendai Chikowore, yekuti vapiwe mvumo yekusimudza nhaurirano vakamirira vashandi.
Hurumende inonzi yakatenda kuti yakatambira tsamba yaAmai Chikowore iyi asi yakati inoda nguva yekuti magweta ayo aongorore nezvechikumbiro ichi.
Asi nyaya iyi inonzi yatsemura Apex Council nepakati sezvo mamwe masangano akaita seProgressive Teachers Union of Zimbabwe, PTUZ, ari kuramba danho rekuti Amai Chikowore vatungamire nhauriraro sezvo temu yavo yekutungamira yakapera.
Danho raAmai Chikowore iri rakauya zvichitevera kufa kwenhaurirano dzemihoro pakati pevashandi nehurumende, iyo yakati inozotaura chete nevashandi kana vachinge vatanga vagadzirisa matambudziko ehutungamiri ari musangano ravo.
VaDzatsunga vanoti imwe nyaya ichataurwa pamusangano uyu ndeyekukundikana kwehurumende kuwedzera vashandi mihoro mwedzi uno sezvakanga zvavimbiswa negurukota rezvemari, VaTendai Biti.
Hurukuro naVaDavid Dzatsunga


text:
Gumbeze
Gumbeze ijira rakakora rinofungwa kana vanhu vorara kuti vadziyirwe.
KuVaShona kune tsika yokuti kana munhu atanga kushanda anotengera vana ambuya vakabereka baba naamai vake gumbeze.
Tsika[chinja | edit source]
- Munhu uya haabvaruri magumbeze - apa kureva kuti munhu wacho haarari nokuti anenge achiroya.
- Zviri kwauri gumbeze kufuka kana kuwarira.
- Shoko rokuti gumbeze rinobva kushoko reAfrikaans rekuti kombers kureva gumbeze.
Makarekare vakanga vachiruka magumbeze nemakavi avaiti magudza.


text:
Bulawayo
Bulawayo ndiro guta rechipiri pakukura muZimbabwe. Mukuzvitonga, guta iri rakafananawo neguta reHarare nokuda kwekuti rinonziwo rimwewo rematunhu eZimbabwe. Guta reBulawayo rinonziwo nevanhu 'City of Kings', 'Skies', 'Bluez' kana 'KoNtuthu ziyathunqa' - rinova izwi muSindebele rinoreva 'nzvimbo inemoto wakawanda utsi' - pakati pemwamwewo mazita. Ruzhinji rweguta iri rwakawanda maNdebele. Guta iri rakavakwa riine nzvimbo dzehushangazhi zhinji asi pari zvino vana muzvinabhizinizi vazhinji vakatama nezvinhu zvavo kuenda kuHarare nekuda kwekunetsa zvinhu munyika yeZimbabwe. Bulawayo ndirowo guta rega rikuru rinova pedyo neHwange National Park, Matopos National Park neMapopoma eMos-io-atunya.
Okonomi[chinja | edit source]
Guta reBulawayo ragorizikanwa senzvimbo yehushangazhi muZimbabwe. Ine makambani akawanda akaita seMerlin textiles, Zimbabwe Engineering Company (Zeco), Hubert Davies, Radar Metal Industries, National Blankets, G & D Shoes, Merlin, Tregers Group, Stewarts & Lloyds, Hunyani Holdings neCold Storage Commission pakati pemamwe. Asi pari zvino makambani aya mazhinji akatama akaenda kuHarare kana kuti akatovhara. Izvi zvirikukanganisa budiriro yeguta iri. Mishina nezvivakwa zveushangazhi muguta iyi zvakasiiwa zvichikonzera kushata kwezvivakwa izvi. Zvinotevera ndezve kuti mainivhesita anobva atya kuuya kuzoisa mari dzavo muguta iri.
Guta iri rinewo nhandare yendege yayowo inova inonzi Joshua Mqabuko Nkomo International Airport. Nharaunda yendege iyi yakawedzerwa mukukura nekuda kwekuwedzera kwevashanyi muguta nenzvimbo dziri pedyo neguta iri.


text:
HARARE— Sangano rinorwira kuti munyika muve nebumbiro idzva remitemo yenyika rinobva muvanhu, reNational Constitutional Assembly, NCA, rinoti hurumende yemubatanidzwa inofanirwa kupa zvizvarwa zveZimbabwe mwedzi miviri yekuti zviwongorore gwaro rebumbiro remitemo rakanyorwa richitungamirwa nekomiti yeparamende, yeCOPAC, pasati paendwa kureferendamu.
Vachitaura nevatori venhau pamuzinda wesangano ravo muHarare neChipiri, sachigaro veNCA, Va Lovemore Madhuku, vati zvizvarwa zveZimbabwe zvinofanira kupihwa mukana wekuti zvizeye zviri mugwaro rebumbiro idzva remitemo yenyika pasati paitwa referendamu vachiti nguva iri kutaurwa nevamwe vari muhurumende kuti referendamu inogona kuitwa mwedzi unouya kana muna Kubvumbi, ishoma zvikuru.
NCA inotiwo hurumende inosungirwa kuisa gwaro iri mundimi dzakasiyana siyana dzinotaurwa munyika kuitira kuti veruzhinji vanzwisise zviri mugwaro rebumbiro iri.
VaMadhuku vati mutemo wePublic Order and Security Act unofanirwa kusendekwa parutivi kuitira kuti vanhu vadzidziswe nezvegwaro rebumbiro iri vakasununguka.
VaMadhuku, avo vanova zvakare muzvinafundo munyaya dzebumbiro remitemo pa University of Zimbabwe, vati vachaenda kumatare edzimhosva kana zvizvarwa zveZimbabwe zvisina kupihwa mwedzi miviri yekuti zviwongorore zviri mugwaro rebumbiro iri.
Vati sangano ravo riri kuda kuti veruzhinji varambe bumbiro rakanyorwa richitungamirwa neCOPAC vachiti bumbiro iri harina kunyorwa nenzira kwayo uye rinopa masimba akawandisa kumutungamiri wenyika.
VaMadhuku vati sangano ravo richashanda nemamwe masangano anoshanda akazvimirira pamwe nevadzidzi kuti bumbiro iri rirambwe neveruzhinji.
VaMadhuku vati sezvo sangano ravo risina mari yekuita misangano mikuru neveruzhinji, vachapinda mudzimba dzevanhu vachivakurudzira kuti varambe bumbiro iri.
Kubva pakatanga kunyorwa kwebumbiro idzva remitemo yenyika neCOPAC makore mana apfuura, NCA yakagara yataura kuti haisi kuzotsigira bumbiro iri ichigunun’una kuti mapato ezvematongerwo enyika haafanirwe kunge achitungamira chirongwa ichi.
Mapato ese ari muhurumende yemubatanidzwa anoti achatsigira gwaro rebumbiro idzva iri pachaitwa referendamu.
Muna 2000 sangano iri, richitsigirwa neMDC, rakakurudzira veruzhinji kuti varambe gwaro rebumbiro idzva rakanga ranyorwa rikazopedzisira rarasa zvakanga zvabva muvanhu, izvo zvakaita kuti risatambirwe pareferendamu yekutanga kubva Zimbabwe yatanga kuzvitonga muna 1980.


text:
WASHINGTON— Vanhu vari pakati pegumi nevashanu nemakumi maviri vanga vachishandisa mipanda yekereke yeAnglican Church yeCathedral muHarare vanonzi vakandirwa midziyo panze nechikonzi chedare zvichitevera kupera kwenguva yavakanga vakapiwa nedare repamusorosoro yekuti vange vabuda mukereke iyi.
Zvinonzi pakati pevanhu vanga vachiitira basa pachechi iyi pane mwanasikana wemukuru weAnglican Church of the Province of Zimbabwe, VaNolbert Kunonga, Runyararo, uyo anonzi ange aine kireshi ine vana vanosvika makumi mana.
Chikonzi chedare, VaNicholas Chakanyuka, vanonzi ndivo vatungamira chikwata chavo mukuburitsa midziyo nevanhu paAnglican Cathedral.
Danho iri rinotevera mutongo wakapiwa nedare reSupreme Court wekuti zvivakwa nemidziyo yekereke yeAnglican, izvo zvanga zvichishandiswa nechikwata chaVaKunonga nechechi yavo yeAnglican Church of the Province of Zimbabwe, zviri pasi pechechi yeChurch of the Province of Central Africa, iyo iri kutungamirwa naBishop Chad Gandiya, uye kuti zvinge zvadzoserwa kuCPCA.
Mutauriri wechikwata chaVaKunonga, VaAlfred Munyanyi, vaudza Studio 7 kuti vange vari mudare panguva yataedza kunzwa divi ravo panyaya iyi.
Mutauriri weCPCA, VaPrecious Shumba, vanoti VaKunonga varambira makiyi emotokari, uye vari kukwidzawo nyaya yavo yekurambira midziyo iyi kudare redzimhosva.
VaShumba vatiwo kuburitswa kwevari kushandisa zvivakwa nemidziyo yechechi yavo kucharamba kuchienderera mberi munzvimbo dzinoti Saint James kuMabvuku, Saint Philips kuTafara uye kuSanit Michaels kuMbare.


text:
WASHINGTON—
Dare remakurukota riri kutarisirwa kuwedzera huwandu hwevanhu vanoda rubatsiro kubva pamiriyoni imwe chete nemazana matanhatu kusvika pamamiriyoni maviri.
Zimbabwe Vulnerability Assessment Committee, kana kuti ZIMVAC, iyo inoongorora mamiriro akaita zvinhu munyaya dzechikafu yainge yamboti vanhu vanosvika miriyoni imwe chete nemazana mashanu ndivo vanoda chikafu.
Asi zvinonzi kuMashonaland Central kwaifungidzirwa kuti kune chikafu kunenge kusina kumira zvakanaka. Dzimwe nzvimbo dziri kunyanya kunetsa zvekudya iMatabeleleand North, Matabeleland South neMasvingo.
KuMasvingo chete gavhuna wedunhu iri, VaTitus Maluleka, vaudza bepanhau reHerald kuti vanhu vanodarika zviuru mazana mana vanoda rubatsiro sezvo zvinhu zvisina kumira zvakanaka munyaya dzechikafu.
Sangano reWorld Food Program, WFP, iro riri kubatsira nechikafu rinoti riri kuyedza kutsvaga nesimba mari nechikafu zvekubatsira vanhu vari kuziya nenzara vanosvika mamiriyoni matatu nemazana mashanu kuchambembe kweAfrica, zvikuru muZimbabwe nemuMalawi.
Mutevedzeri wemukuru we WFP kuchamhembe kweAfrica, Amai Brenda Barton, vanoti nzara iriko gore rino haisati yamboonekwa.
Asi WFP inoti zviri kunetsa kuti iwane rubatsiro kubva kunyika dzinosimbobatsira sezvo hupfumi hwenyika dzakaita seamerica nedzekumawirira husina kumira zvakanaka.
Mumwe mugari wekuMasvingo kwaNemamwa, anoda kudaidzwa kuti VaD. Sithole, anoti vanhu munharaunda yavo vari kunonga svosve nemuromo nepamusana pekutambura.
Gurukota rezvemabasa nekugara kwakanaka kwevanhu, Amai Paurina Mpariwa Gwanyanya, vanoti vari kushanda nevanopa rubatsiro kuyamura vasina zvekudya.
Hurukuro naVaD.Sithole
Hurukuro naAmai Paurina Gwanyanya Mpariwa


text:
Rudzi
Rudzi (Ethinic Group in English) vanhu vanotsaurwa nezvinotevera:
- Mutauro mumwe wakafanana - imwe nguva kungaita mapoka madiki pasi perudzi vanosiyaniswa mutauro nemashoko ane chitsama asi mazwi mazhinji akafanana uye vachigona kunzwanana. Muchinyorwa chino pari kunzi VaShona rudzi rwumwe rune vanhu vane rurimi rwunosiyana apo neapo.
Ndimi dzevaShona dzinosanganisira: Chizezuru, ChiManyika, ChiKaranga, ChiKorekore.
- Vanhu vane ruvara rweganda rwakafanana.
- Vanhu vane tsika nemagariro akada kufanana.
- Vanhu vane nhoroondo yemadzitateguru inodyidzana kwemazera mazhinji.
Kujekesa[chinja | edit source]
Maonero ekuti rudzi chii anosiyana-siyana zvichibva nokuti munhu ari kupi uye ari kutaura nani. Somuenzaniso:
- Vatinoti maColoureds kuno kuChamhembe kweAfrica vanonzi Vanhu Vatema kuNorth America.
- Mumwe angada kuti rudzi rwake muKaranga kana kuti muKorekore asingataure zvorudzi rukuru rweVaShona.
- Vanhu verudzi rwechiEnglish nevechiGerman marudzi akasiyana kuEurope asi kana kwava kuAfrica zvinongonzi vose Varungu.


text:
WASHINGTON DC—
Vaimbowe mutungamiri weSouth Africa, VaNelson Rolihlahla Mandela, vanonzi varamba vakabatikana nedenda muchipatara mavari kubatsirwa navana chiremba. Mhuri yeSouth Africa pamwe nevamwe pasi rose vari kunamata vachivashuvira hupenyu pamwe nekupora kubva kudenda ravo nekukasika.
VaMandela, avo vanoonekwa nevakawanda semunhu aikarwira hutongi hwejekerere, vakapinda mune chimwe chipatara chemuPretoria masvondo matatu adarika vachinetsekana nechirwere chemapapu.
Hurumende yeSouth Africa neChipiri yakaburitsa mashoko ekusimbisa nyika iyi pamwe nekukurudzira kuti vatsigire VaMandela pamwe nemhuri yavo panguva yakaoma kudai.
VaMandela, avo vakaberekwa kuQunu musi wa 18 Chikunguru 1918, vakagara mujeri kwemakore anosvika makumi maviri nemanomwe, mazvinji acho vachipika vari pajeri remuchitsuva che Robben Island.
Vakazoburitswa mujeri mugore ra1990, vakasarudzwa kuve mutungamiri wechitema wekutanga wenyika iyi muna 1994. Vakazosiya chigaro ichi muna 1999 vachiti vava kuenda pamudyandigere.
Munguva iyi VaMandela vanonzi vakashandawo zvakasimba mukubatsira dzimwe nyika dzemuAfrica dzinosanganisira Zimbabwe.
Mutevedzeri wemupepeti wenhau webepanhau reFreestate Times kuSouth Africa, uye vari chizvarwa cheZimbabwe, VaAbel Mutsakani, vanoti VaMandela munhu akapa vanhu vakawanda hushingi hwekupinda mune zvematongerwo enyika.
Pahukama hwaVaMandela nemutungamiri wenyika, VaRobert Mugabe, VaMutsakani vanoti nemanzwiro avanoita, VaMugabe vanonzi vanogona kunge vakapesana naVaMandela sezvo vaivaona semunhu akanga ovatorera mbiri yavaimbenge vainayo panguva iyo VaMandela vaive mujeri.
Hurukuro naVaAbel Mutsakani


text:
Mbizi
Mbizi (zebra in English) imhuka yemusango inozivikanwa namawururwi (kana kuti mitsetse) machena nematema. mhuka iyi iri mumhuri imwe ine: bhiza nembongoro. Iyo mbizi yazosiyana nana bhururu vayo pakuti haina kupfuyiwa. Mbizi dzinogara mumatanga ane mhuka 10-30 imwe nguva kudarika.
Kuberekana[chinja | edit source]
Mbizi nzvari dzinokasira kuyaruka pane mikono; nzvari inokwanisa kubereka mhuru yave nemakore matatu ekuzvarwa. Mikono inozotanga kutanda hadzi kana yave nemakore mashanu kana matanhatu (5-6). Nzvari dzinoberaka mhuru imwe kamwe pamwedzi gumi nemiviri (12); yoyamwisa kwegore rose. Mhuru yembizi inokwanisa kumira, kufamba, nekuyamwa nenguva diki mushure mekuzvarwa.


text:
WASHINGTON—
Nhengo dzose makumi maviri neshanu dzekomiti yeparamende iri kutungamira kunyorwa kwebumbiro idzva remitemo yenyika, yeCOPAC, dzasangana muHarare dzikatambira zviri pamutemo gwaro rebumbiro idzva pamwe negwaro rezvakaitika kubva pakatanga chirongwa ichi, reNational Report
, zvisati zvaendeswa kuparamende.
Izvi zvinotevera kupirwa kwegwaro iri kukomiti iyi nemasachigaro eCOPAC ari matatu anoti VaDouglas Mwonzora veMDC T, VaMunyaradzi Paul Mangwana veZanu PF, pamwe naVaEdward Mkhosi veMDC inotungamirirwa naVaWelshman Ncube.
Asi vamwe kusanganisira sanganao reNational Constitutional Assembly, NCA, vanoti kunyange hazvo COPAC yatambira gwaro iri zviri pamutemo, uye paramende ichitarisirwa kuritambira zvakare, hapana zvakamboshandurwa zvikuru panyaya yemasimba emutungamiri wenyika nedare remakurukota, kana zvichienzaniswa nebumbiro riripo pari zvino, sezvo mutungamiri wenyika.
Mutauriri weNCA, VaMadock Chivasa, vanoti zvimwe zvisina kushandurwa inyaya yekuramba nyika iine vatevedzeri vemutungamiri wenyika vaviri sezviripo pari zvino, uye kusatarwa kwehuwandu hwemakurukota anoumba dare remakurukota.
Asi mumwe wemasachigaro eCOPAC, VaDouglas Mwonzora, vanoti mabumbiro maviri aya akasiyana zvikuru sezvo bumbiro idzva iri richipa mukana wekuti mashandiro emutungamiri wenyika atarisiswe neparamende, uye haakwanisi kuita zvimwe zvinhu asina kuwirirana nedare remakurukota.
Hurukuro naVaDouglas Mwonzora pamwe naVaMadock Chivasa


text:
HARARE—
Dare remakurukota rinonzi rakapa neChipiri makurukota anoona nezvemukati menyika masimba ekuita basa rekuferefeta kushungurudzwa kunonzi kuri kuitwa masangano akazvimirira nemapurisa, uye kushungurudzwa kwevanhu vari kunyoresa mazita avo kuti vazokwanisa kuvhota musarudzo dziri kutarisirwa kuitwa gore rino.
Rimwe remakurukota anoona nezvemukati menyika, Amai Theresa Makone veMDC-T, vaudza vatori venhau muHararare neChitatu kuti vakapihwa basa iri mushure mekunge dare remakurukota razeya nyaya dzekushungurudzwa kwevemasangano anoshanda akazvimirira.
Vatiwo dare iri harisi kufara nekuvhiringwa kuri kuitwa vanhu vari kuenda kunonyoresa kuvhota vakati pamusangano weChipiri, mutungamiriri wenyika, VaRobert Mugabe, pamwe nemutungamiri wehurumende, VaMorgan Tsvangirai, vakati mapurisa nemasabhuku haanei nevanhu vari kunoyoresa kuvhota uye anofanira kuvarega vachinyoresa kuitira kuti vagokwanisa kuvhota.
Amai Makone vati ongororo yavo ichatora svondo rimwe chete uye vanotarisira kuti mapurisa ese achawanikwa aine mhosva yekungosunga sunga nekushungurudzwa vanhu zvisina mwero acharangwa zvakaomarara pachishandiswa mutemo wemapurisa wePolice Act.
Mukati memasvondo mashoma apfuura, mapurisa ange ari kuenda kumahofisi emasangano anoshanda akazvimirira muHarare, Bulawayo nemamwe madhorobha achishungurudza nekusunga vemasangano aya achivapomera mhosva yekunyoresa vanhu kuti vavhote. Dzimwe nyaya idzi dziri mumatare edzimhosva.
Apo Amai Makone vange vari kuita musangano nevatapi venhau, mapurisa ange ari kurova nhengo dzeWomen of Zimbabwe Arise dzange dziri kufora dzichienda kudare reparamende dzichida kutura zvichemo zvadzo maererano nebumbiro iri kumutauriri wedare re House of Assembly, VaLovemore Moyo.
Amai Makone vashora kuita kwemapurisa uku vakati vachaongororawo zvaitika neChitatu.
Nhengo dzeWoza idzi dzarohwa zvakaipisisa dzikakandirwa hutsi hunokachidza dzikatadza kusvika kuparamende.


text:
WASHINGTON—
Matikitivha anodarika gumi anga akapakata gwaro rekuvabvumidza kusecha anonzi apinda masikati mumahofisi esangano rinobatsira vakashungurudzwa, reCounselling Services Unit muHarare.
Mapurisa aya anonzi ati ari kutsvaga zvinhu zvaanoti zvakashandiswa mukupenda mudhuri wechimwe chivakwa chekuBulawayo chakapiwa kuguta iri nenhengo yeZanu PF, VaSikhanyiso Ndlovu.
Magweta ari kumirira sangano iri, eZimbabwe Lawyers for Human Rights, ati mapurisa aya, ayo anga achitungamirwa naDetective Assistant Inspector Henry Dowa, azotora midziyo yesangano iri inosanganisira makombiyuta nezvimwe.
Vashandi vesangano iri vashanu vanoti mukuru wesangano iri, VaFidelis Mudimu, VaZachariah Godi, VaTafadzwa Gesa, VaPenn Bruno pamwe naVaJames Zidzimu pamwe nemumwe mutori wenhau anoshandira bepanhau reDaily News, Watson Ofumeli, vambotorwawo nemapurisa aya.
Asi vatatu vanoti VaBruno, VaZidzimu pamwe naOfumeli vanonzi vazoregwa vasina mhosva yavapomerwa.
Rimwe remagweta ari kumirira vashandi ava, VaKennedy Masiye, vaudza Studio 7 kuti mapurisa ati vachamirira kunzwa kubva kuBulawayo kwakaparirwa mhosva iyi vasati vatorera matanho vamwe vatatu vasara vari mumaoko emapurisa. Vatatu ava vari pakamba yemapurisa yeHarare Central Police Station uko vacharara.
Muna Nyamavhuvhu mapurisa akapakata zvombo akapindawo nechisimba kaviri pamahofisi esangano rinorwira kodzero dzengochani reGays and Lesbians of Zimbabwe vachiti sangano iri rine magwaro anokurudzira kupararira kwehungochani.
Vamwe vanoongorora zvematongerwo enyika vanoti iyi inzira yekutyisidzira nayo masangano akazvimirira pamberi pesarudzo dzingangoitwa gore rinouya munaKurume.
Hurukuro naVaKennedy Masiye


text:
KURUDZIRO YEKUCHENGETEDZVA KWEKODZERO DZEVANHU PASI POSE
ZARURO
Sezvo kucherechedza hunhu nekodzero yakayenzana yomunhu wese pasi pose iriyo mviromviro yomutongero uri pachokwadi norunyararo panyika.
Sezvo kusatevera nekusvora kodzero dzevanhu zvakamboita kuti kuve noutsinye hwakarwadza pfungwa dzevanhu pasi pose, nokuuya kwenyika inevanhu vachafadzwa norusununguko nokutaura zvavanoda zvakapikirwa sezvinangwa zvinodiwa kuvanhu vese vese.
Sezvo chiri chinhu chinokosha, kana munhu asingazomanikidzirwa kuita somukana wokupedzisira, kupandukira hutongi hwakaipa kana hudzvanyiriri, kuti, kodzero dzevanhu dzichengetedzwe nohutongi hwomutemo.
Sezvo vanhu vese veMubatanidzwa weNyika, muchisununguko ichi, varatidzazve chitendero chavo mukodzero dzavanhu dzinokosha, uyewo muhunhu nohukoshi homunhu wega wega, munezvekodzero yakayenzana yavanhurume navanhukadzi, zvekare vazvishingisa kukurudzira budiriro mumagariro nokusimudzirwa kohupenyu huri nani murusununguko rwunokosha rwakawedzerwa.
Sezvo kunzwisisa pamwechete kodzero idzi norusununguko zvichikosha zvakanyanya kuti chisungo chibudirire.
Saka Nokudaro
GUNGANO ROMUBATA - NIDZWA WENYIKA DZEPASI POSE
rinozivisa
NEZVEKURUDZIRO INO YEKUCHENGETEDZVA KWEKODZERO DZEVANHU PASI POSE sechiratidzo chokubudirira pamwechete kwavanhu vese nemarudzi ese, pedzisire munhu wese nenhengo dzese dzemunyika vavekuchengetedza kurudziro ino, vachishingirira nokudzidzisa uyewo kuita mabasa ekudzidzisa nokukurudzira kuremekedzwa kwekodzero dzino nerusununguko namatanho okubudirira munyika kana pasi pose, kuita kuti kodzero idzi dzicherechedzwe zvakakwana nokuchengetedzwa pasi pose nevanhu vemunyika dzinova nhengo uyewo vanhu vanogara mumatunhu ari pasi penyika idzodzo.
1. Chisungo cheKutanga
Vanhu vese vanoberekwa vakasununguka uyewo vakaenzana pahunhu nekodzero dzavo. Vanhu vese vanechipo chokufunga nekuziva chakaipa nechakanaka saka vanofanira kubatana nomweya wohusahwira.
2. Chisungo cheChipiri
Munhu wese anofanirwa kuwana kodzero norusununguko samataurirwo azvakaitwa mukurudziro ino, pasina kusarura kupi zvako, kwakaita sekwerudzi rwake, ruvara rwake kana kuti munhurume kana kuti munhukadzi here, mutauro wake, svondo yake, kana kuti mafungiro ake munezvematongerwo enyika kana zvipi zvazvo.
Zvekare, hapana kusarura kuchaitwa nokuda kwemamiriro munezvematongerwo enyika, mutongero kana kuti mamiriro enyika kana dunhu raanogara muneipi zvayo nyika pasi pose, ingava nyika yakasununguka, nyika iri kufanotongwa, kana nyika isati yawana kuzvitonga kuzere kana chipi zvacho chipingidzo pakuzvitonga.
3. Chisungo cheChitatu
Munhu wese anekodzero yokurarama, kuvanerusununguko nokuzvichengetedza iye omene.
4. Chisungo cheChina
Hapana munhu achachengetwa muhuranda kana kuitwa semuranda, huranda nekutengeswa kwevanhu neipi zvayo nzira hazvizotenderwi.
5. Chisungo cheChishanu
Hapana munhu anofanirwa kurwadziswa kana kuitirwa hutsinye, kubatwa semhuka kana kuitwa zvinoderedza, kana upi zvawo murangiro wakadaro.
6. Chisungo cheChitanhatu
Vanhu vese vakayenzana pamberi pomutemo uye vanekodzero, pasina rusarura, yokuchengetedzwa zvakayenzana nomutemo.
7. Chisungo cheChinomwe
Munhu wese anekodzero yokuenzanisirwa chichemo chake zvakakwana namatare ari pachokwadi emunyika make apo anenge aitirwa zvinotyora kodzero dzinokosha dzaanopiwa nebumbiro remitemo kana iwo mutemo pachawo. Munhu wese anenzira yekudzivirirwa yakafanana neyavamwe kubva murusarurwo rwose zvarwo runotyora mitemo yekurudziro ino.
8. Chisungo cheChisere
Munhu wese anekodzero yekumirirwa nematare kana akatyorerwa kodzero dzake dzaainadzo pasi pebumbiro remitemo kana mitemo pachayo.
9. Chisungo cheChipfumbamwe
Hapana munhu achasungwa, kupfigirwa mutorongo kana kudzingwa munyika make zvisiri pamutemo.
10. Chisungo cheGumi
Munhu wese anofanirwa kuwana mukana wakaenzana uri pachokwadi wokumira pamberi pedare remhosva rakasununguka, risinadivi rarinorerekera, apo kodzero yake nezvaanotarisirwa kuti aite zvinenge zvichivhenekwa, uyewo kana achinge achipomerwa mhosva ipi zvayo.
11. Chisungo cheGumi nemwe
- (Chekutanga) Munhu wese anenge apomerwa mhosva iyo ingaita kuti apiwe chirango, anekodzero yokubatwa somunhu asina mhosva kusvikira pawanikwa umbowo hokuti anemhosva, achizobatwa nayo pamberi poruzhinji nedare, apo paanenge apihwa mukana wezvose zvaangade pakuzvimirira.
- (Chechipiri) - Hapana munhu anofanirwa kunzi anemhosva pamutemo wenyika kana mutemo wenyika dzepasi pose, panguva yechiitiko ichocho. Uyewo hapana chirango chakapfurikidza chinofanirwa kutemerwa munhu chisingawirirani nechirango chaikodzera panguva yokuparwa kwemhosva yacho inenge iripadare.
12. Chisungo cheGumi neMbiri
Hakuna munhu achafanirwa kuongororwa zvisiripamutemo munezvemagariro ake, zvemhuri yake, musha wake kana matsamba ake, uyewo kushorwa nokuderedzerwa pahunhu, nechimiro chake. Munhu wese anekodzero yokudzivirirwa nemutemo kubva mukuderedzerwa nekutadzikirwa kwakadaro.
13. Chisungo cheGumi neNhatu
- (Chekutanga) - Munhu wese anekodzero yokuva norusununguko rwokufamba nokugara mukati menyika imwe neimwe.
- (Chechipiri) - Munhu wese anekodzero yokubuda muneipi zvayo nyika, zvichibatanidza nyika yake, uyewo kudzokerazve kunyika yake.
14. Chisungo cheGumi nena
- (Chekutanga) - Munhu wese anekodzero yokutsvaga nekupiwa pekupotera kunedzimwe nyika kana ari kuvhundutsirwa.
- (Chechipiri) - Iyi kodzero haigone kushandiswa kana asungwa pachokwadi nemhosva dziri pachena kuti hadzisi dzezvematongerwo enyika mushure mokuita mabasa anotyora zvinangwa nemitemo yeMubatanidzwa wenyika dzepasi pose.
15. Chisungo cheGumi neShanu
- (Chekutanga) - Munhu wese anekodzero yokuva nenyika yaanobva.
- (Chechipiri) - Hapana munhu achashaiswa nyika yake yaanogara kana kurambidzwa kuenda kundogara kuneimwe nyika.
16. Chisungo cheGumi neNhanhatu
- (Chekutanga) Vanhurume nevanhukadzi vabvezero, vanekodzero yokuroorana nokuumba mhuri, pasina kudziviswa nokuda kwerudzi, nyika yechizvarwa kana svondo yavanopinda. Vanhu ava vanekodzero dzakaenzana munyaya dzezvekuvaka imba, pakuchata nemukuparadzwa kwawo.
- (Chechipiri) - Wanano ichaitwa chete kana paine tenderano yakakwana pakati paavo vanoda kuwanana.
- (Chechitatu) - Mhuri ndiyo musimboti womubatanidzwa unokosha mumusha uye inekodzero yokuchengetedzwa omene.
17. Chisungo cheGumi neChinomwe
- (Chokutanga) - Munhu wese anekodzero yekuita pfuma ariega kana kuti akabatana nevamwe.
- (Chechipiri) - Hakuna munhu achatorerwa pfuma yake.
18. Chisungo cheGumi neSere
Munhu wese anekodzero yorusununguko mupfungwa, mumaonero, nemumanamatiro ake; kodzero iyi inobatanidza rusununguko rwokuchinja svondo kana mafungiro, zvekare kuva norusununguko pachake kana navamwe, pachena kana muchivande, rwokunamata kana rwomumafungiro ake muzvidzidziswa, kuitwa kwazvo, munamatirwo kana mumacherechedzerwo azvo.
19. Chisungo cheGumi nePfumbamwe
Munhu wese anekodzero yokuva norusununguko rwemaonero ake pasina kukanganiswa, rwekutsvaga, rwekuudzwa kana rwekuzivisa mashoko nemafungiro neipi zvayo nzira zvisineyi nezvemiganhu yenyika.
20. Chisungo cheChimakumi maviri
- (Chekutanga) Munhu wese anekodzero yokuva norusununguko rwokusangana nokuvanamwe murunyararo
- (Chechipiri) - Hapana munhu anofanirwa kumanikidzwa kuvenhengo yeripi zvaro bato.
21. Chisungo cheChimakumi maviri nemwe
- (Chekutanga) - Munhu wese anekodzero yokubatsira mukutongwa kwenyika yake, pachake kana kuburikidza nekuvamiriri vakasarudzwa zviri pachena.
- (Chechipiri) - Munhu wese anekodzero yakaenzana yokushandira hurumende yomunyika yake.
- (Chechitatu) - Zvido zvevanhu ndizvo zvchava musimboti wemasimba okutonganawo hurumende: zvido izvi zvicharatidzwa nguva nenguva nesarudzo iri pachokwadi iyo ichange ichizoitwa nomunhu wese anekodzero yokuvhota, sarudzo iyi ichaitwa vanhu vakasununguka uye zvisina kubiridzira .
22. Chisungo chechimakumi maviri nembiri
Munhu wese, senhengo yorudzi, anekodzero yokuwana magariro akanaka, uye anofanirwa kuwana kubva mumushandira pamwe wenyika dzepasi pose zvichitevera marongerwo ohupfumi hwenyika imwe neimwe, hupfumi, magariro nekodzero, dzetsika dzemagariro ake nokuita munhu anova zvaanoda kuva.
23. Chisungo chechimakumi maviri nenhatu
- (Chekutanga) - Munhu wese anekodzero yokushanda, kusarudza basa raanoda kuita, nekuva nomushandiro wakanaka uyewo nekudzivirirwa kuti asaite rovha.
- (Chechipiri) - Munhu wese, pasina kusarura kupi zvako, anekodzero yokuwana mugove wakaenzana nowomunhu wese anoita basa serake.
- (Chechitatu) - Munhu wese anoshanda anekodzero yokuwana mugove wakanaka zvichiita kuti iye pachake nemhuri yake vawane magariro anokodzera ehunhu uchiwederwa, kana zvichikodzera nedzimwe nzira dzokuchengetedzwa kwemagaririo akanaka.
- (Chechina) - Munhu wese anekodzero yokuumba nokuvanhengo yemasangano anomirira vashandi kuti agone kuchengetedza zvido zvake.
24. Chisungo chechimakumi maviri nena
Munhu wese anekodzero yokuzorora nokuzvivaraidza, zvichibatanidza kukamurwa kwenguva yokushanda nokuwana zororo nguva nenguva pabasa achipihwa mugove wakakwana.
25. Chisungo chechimakumi makumi maviri neshanu
- (Chekutanga) - Munhu wese anekodzero yokuva nemagariro akakwana kuti ave nohutano hwakanaka nokurarama zvakanaka iye pachake nemhuri yake achiwana kudya, zvipfeko, imba, kurapwa nezvose zvinodikanwa pamagariro omunhu nekodzero yokuchengetwa panguva yokushaiwa basa, hurwere, kuremara, kufirwa, kukwegura kana chipi zvacho chipingidzo muupenyu.
- (Chechipiri) - Huzvere kana nguva yohwana hudiki inguva yokubatwa zvakanaka nokubatsirwa. Vana vese, zvisinei kuti vakaberekwa zvakaita sei, vachachengetwa zvakayenzana.
26. Chisungo chechimakumi maviri nenhanhatu
- (Chekutanga) - Munhu wese anekodzero yokuwana dzidzo iyo ichange iri pachena , zvikuru panguva yehwana hudiki, inova ndiyo nguva yakakosha. Dzidzo panguva iyi ichamanikidzirwa. Dzidzo dzezvemibato yemaoko neyemumahofisi ichaitwa kuti ivepo zvekare, dzidzo iripamusoro ichawanikwa maererano nemagonero emunhu.
- (Chechipiri) - Dzidzo ichanangiswa kusimudzira zvakakwana munhu nokusimbaradza kuremekedzwa kwekodzero dzavanhu uyewo nerusununguko rwavo runokosha. Dzidzo ichakuridzira kunzwisisa, kuregererana nohusahwira pakati penyika, marudzi kana mapoka ezvedzisvondo, uyewo ichatungamidza mabasa emubatanidzwa weNyika dzepasi pose ekuchengetedzwa kwerunyararo.
- (Chechitatu) - Vabereki vanekodzero yokusarudza dzidzo ichapihwa kuvana vavo.
27. Chisungo chechimakumi maviri nenomwe
- (Chekutanga) - Munhu wese anekodzero yokuteedza akasungunuka tsika dzemunzvimbo maanogara kufadzwa nezvemitambo nokubatidzawo mumabasa ebudiriro.
- (Chechipiri) - Munhu wese anekodzero yokuwana kuchengetedzwa kwemararamiro nezvido zvake zvinobva munezvaanamazvi- kokota, zvemitambo, nemuzvinyorwa izvo anenge akanyora ega.
28. Chisungo chechimakumi maviri nesere
Munhu wese anofanirwa kugara muruwa nemunyika umo munozova nokucherechedzwa zvakakwana kwekodzero norusununguko sekutaurwa kwazvakaitwa mukurudziro ino.
29. Chisungo chechimakumi maviri nepfumbamwe
- (Chekutanga) - Munhu wese ane zvinhu zvaanofanirwa kuita munzvimbo maanogara umo munozoita kuti iye pachake, agone kuzvisimudzira akasununguka pahunhu hwake zvakakwana.
- (Chechipiri)- Achishandisa kodzero dzake norusununguko rwake munhu wese achavanomwero wakatarwa nomutemo chete, ndokunge izvi zvichiitirwa kupa cherechedzo noruremekedzo rwunodiwa kukodzero norusununguko rwunodiwa rwavamwe nokuita zvido zvevanhu.
- (Chechitatu) - Kodzero iyi norusununguko urwu hazvigone kushandiswa nenzira inotyora zvinangwa nedonzvo reMubatanidzwa weNyika dzepasi pose.
30. Chisungo chechimakumi Matatu
Hapana chinhu chiri mukurudziro ino chichazotsanangurwa sechinoreva kuti chero ipi zvayo nyika, bato, kana munhu pachake, anekodzero yokuita mabasa kana zviito zvinopwanya ipi zvayo kodzero kana rusununguko zviri mukurudziro ino.
KURUDZIRO YEKUCHENGETEDZVA KWEKODZERO DZEVANHU PASI POSE
Nezuva reGumi munaZvita mugore ra 1948 Gungano roMubatanidzwa weNyika dzepasi pose rakasarudza ndokuzivisa "Nezvekurudziro yekuchengetedzva kwekodzero dzevanhu pasi pose". Mashoko akakwana ari mumashizha anotevera muchinyorwa chino. Mushure meichi chiitiko chinokosha, Gungano roMubatanidzwa weNyika dzepasi pose rakakumbira nyika dzose dzinova nhengo kuti dzishambadzire zvinyorwa zve Kurudziro ino, kuitira kuti zvinyorwa zvekurudziro iyi zvive zvino ziviswa, zvoshambadzirwa nokuverengwa zvichitsanangurwa, kunyanya muzvikoro nedzimwe nzvimbo dzokudzidzira, zvisinei nemamiriro enyika kana matunhu munezvematongerwo enyika.
Hechinoyi chinyorwa Chakabvumiranwa
HOFISI YESANGANO ROMBATANIDZVA WENYIKA DZEPASI POSE -YEKUTUMIRWA KWEMASHOKO KURUZHINJI.


text:
WASHINGTON—
Nyaya yekukandirana makobvu nematete pakati pemakurukota muhurumende yemubatanidza panyaya yekuendesa hupfumi kuvatema yatanga zvakare apo nyika yatarisana nesarudzo.
Gurukota rezvemari, VaTendai Biti, vanoti chirongwa chekuendesa hupfumi kumatunhu cheCommunity Share Ownership Scheme hachisi pamutemo uye chiri kushandiswa neZanu-PF mukutsvaga rutsigiro pamwe nekupa vakapfuma kare mari.
VaBiti, avo vanova nyanzvi munyaya dzemitemo, vanoti zviri pachena kuti mumutemo wekuendesa hupfumi kuvatema, hapana mutemo wekupa matunhu mari dzinosvika mamiriyono makumi maviri dzinonzi dziri kubhadharwa nemakambani aya, idzo dzisina anonyatsoziva kuti dziri kufambiswa sei.
Chipangamazano chegurukota rezvekuendeswa kwehupfumi kuvatema, VaSaviour Kasukuwere, VaPhyschology Mazivisa, vanoti vanhu vari kuwana chouviri pazvirongwa zveCommunity Share Trust, uye VaBiti vava kuita zvematongerwo enyika panyaya iyi.
Hurukuro naVaTendai Biti
Hurukuro naVaPsychology Mazivisa


text:
Munwe
Minwe ndidzo nhengo dziri kunoperera mawoko dzatinoshandisa kubata nadzo zvinhu. Munhu ane minwe gumi.
Mazita eminwe[chinja | edit source]
Chara (thumb) ndiwo munwe mupfupi mukobvu unopfumbana nemimwe minwe yose. Kana munhu akabata mupinyi webadza, chara chinopoterera nedivi racho chega. Chara chinshandiswa kutswanya sekutaura kwetsumo inoti: Chara chimwe hachitswanyi inda.
Munongedzi kana kuti Mutendeki (index or pointing finger) ndicho chigunwe chinotevedzana nechara chinova ndicho chinoshandiswa kunongedza.
Kasiyanwa (pinky finger) ndiwo munwe mudukusa uri kune rimwe divi rakapesana nechara. Kukwenya munho nekasiyanwa kunotaurwa apo munhu anenge achiita tarisiro rokuti ave nerombo rakanaka pane chaakamirira kuti chiitike.


text:
WASHINGTON—
Mukuru weHarare Diocese of the Anglican Church of the Province of Central Africa, Bishop Chad Gandiya, vanoti vari kufara zvikuru nekukwanisa kucherechedza pamwe nekupemberera kisimusi nekuberekwa kwaJesu Kiristu vari muchechi yavo yeCathedral of Saint Mary’s iri muHarare.
Aka ndekekutanga mukati memakore mashanu zvichitevera kubvutwa kwakanga kwaitwa zvivakwa zvechechi naVaNolbert Kunonga, avo vakadzingwa muchechi iyi vakavamba chechi yavo yeAnglican Church of the Province of Zimbabwe.
Bishop Gandiya vanoti kunyange hazvo riri zororo rekisimusi rekuti nhengo dzavo zhinji dzinogona kunge dzakafamba, vakasara muHarare vakwanisa kuungana vakawanda vachipembera vari pamwe chete.
Svondo rapera Bishop Gandiya vakachenura kereke yeAnglican zvichitevera kubuda kwakaita VaKunonga mushure memutongo wedare repamusorosoro wekuti VaKunonga vakanga vasina mvumo yekurambira zvivakwa nemidziyo zvechechi yeAnglican.
Hurukuro naBishop Chad Gandiya


text:
HARARE—
Mutungamiri wenyika, VaRobert Mugabe, varamba vakaomesa musoro wavo panyaya yesarudzo vachiti sarudzo dzichaitwa muna kurume gore rinouya pasi pebumbiro idzva remitemo yenyika.
Vachitaura apo vange vari kuvhura chikamu chekupedzesera cheparamende yechinomwe, VaMugabe vati chinangwa chikuru chehurumende pari zvino ndechekuona kuti sarudzo dzaitwa. VaMugabe vati sarudzo idzi dzichaitwa muna Kurume gore rinouya.
Vatiwo vemapato ematongerwe enyika pamwe nevatori venhau vanofanirwa kuita zvose zvavanokwanisa kuitira kuti sarudzo dziitwe murunyararo gore rinouya.
Asi mashoko aVa Mugabe anopikisana neemutungamiri wehurumende, VaMorgan Tsvangirai, avo vakazivisa neMuvhuro kuti ivo naVaMugabe havasati vawirirana pamazuva esarudzo.
VaMugabe vakurudzirawo komiti iri kutungamira kunyorwa kwebumbiro idzva, yeCOPAC, kuti inyore gwaro rayo rezvakabuda mumusangano weSecond All Stakeholders Conference
kuitira kuti ivo sevatungamiriri vehurumende yemubatanidzwa, vaone zvavangaite nebumbiro iri.
Gwaro rebumbiro idzva richazeiwa neparamende pasati paitwa referendamu. VaMugabe vati mamwe mabhiri achazeiwa neparamende anosanganisira bhiri rekuvandudza mashandiro ehofisi yemuchuchisi mukuru wenyika, Attorney Generals Ammendment Bill,
pamwe nerehomwe yekubatsira matunhu, Constituency Development Fund.
VaMugabe vatiwo zvirango zvehupfumi zvakatemerwa Zimbabwe zvinofanirwa kubviswa sezvo zviri kuvhiringa hupfumi hwenyika.
Zvichakadai, dare reparamende richatanga kugara zvakare musi wa15 Mbudzi, apo gurukota rezvemari, VaTendai Biti, vachatura bhajeti regore rinouya musi uyu.


text:
HARARE—
Kambani yembozhanhare, yeEconet Wireless, yapa marambi anoshandisa zuva kana kuti solar lanterns zviuru zvitatu kuzvipatara nezvikoro zvekumaruwa.
Kambani iyi yapawo marambi akadai mazana matatu kukanzuru yeHarare kuti ashandiswe muzvipatara zvayo zviviri nemakirinika ayo gumi nemaviri.
Vachitambira marambi aya, ayo anokosha madhora anodarika zviuru makumi maviri, mutevedzeri wegurukota rezvehutano, VaDouglas Mombeshora, vati marambi aya achabatsira kuchengetedza hupenyu sezvo mamwe madzimai nevana vachifa murima mushure mekubatsirwa.
Makirinika akawanda kumaruwa haana magetsi uye kunyange kune magetsi, magetsi acho anogara asiko sezvo ZESA iri kutadza kugaya magetsi anokwanira nyika yese.
Munyori mubazi rezvehutano, VaGerald Gwinji, vati zvinhu hazvina kumira zvakanaka mumakirinika ekumaruwa sezvo dzimwe nguva vana mukoti vachishandisa marambi epambozhanhare dzavo mukubatsirisa madzimai.
Mamwe makirinika ari kutoraira varwere nemadzimai anenge akazvitakura kuti auye nemakenduru kana marambi avo kana vachinge vave kuenda kukiriniki.
Mukuru weEconet muZimbabwe, VaDouglas Mboweni, vati marambi avapa achabatsira zvikuru.
VaMboweni vanoti Econet inotarisirwa kupa marambi akadai anodarika zviuru gumi kumakirinika nezvikoro munzvimbo zhinji munyika.
Meya veHarare, VaMuchadeyi Masunda, vati marambi aya achabatsira zvikuru mumakirinika avo umo vati munozvarwa vana vanodarika zviuru zviviri mwedzi wega wega.
Sachigaro wekomiti yekanzuru yeHarare inoona nezvehutano nedzidzo, VaCharles Nyatsuro, vanoti magetsi anonetsa chose muHarare uye marambi abva kuEconet achavabatsira chose.
Kambani yeEconet yapawo rubatsiro rwezvinhu zvakawanda zvinosanganisira mibhedha nemaWheel Chair kuchipatara che St Gilels muHarare.